hotchpotch/miracl-hf-unified huggingface dataset:
তেত্রিশ কোটি দেবতা
সংস্কৃতে কোটি শব্দের দুটি অর্থ, একটি হল 'প্রকার' এবং অপরটি হল 'কোটি' (Crore)। বেদে তেত্রিশ কোটি (সংস্কৃত: ত্রয়স্তিমাশতি কোটি) দেবতা বলতে বেদে তেত্রিশ রকমের দেবতার কথা বলা হয়েছে। শতপথ ব্রাহ্মণ এবং অন্যান্য গ্রন্থে এটি পরিষ্কার ভাবে ব্যখ্যা করা হয়েছে। অথর্ব বেদের দশম অধ্যায় সপ্তম সুক্তের ত্রয়োদশ শ্লোকে বলা হয়েছে-
"যস্য ত্রয়স্ত্রিংশদ্ দেবা অঙ্গে সর্বে সমাহিতাঃ।""স্কম্মং তং ব্রুহি কতমঃ স্বিদেব সঃ।।"অর্থাৎ, পরম ঈশ্বরের প্রভাবে এই তেত্রিশ জন দেবতা বিশ্বকে বজায় রেখেছে।
শুরুতে ঋক্ বেদে তিন (৩) রকমের দেবতার কথা বলা হয়েছিল। এনারা ছিলেন- অগ্নি, বায়ু এবং সূর্য্য। ঋক্ বেদে পরবর্তী অধ্যায়ে সেই দেবতার সংখ্যা বেড়ে তেত্রিশ (৩৩) রকমের হয়। এনাদের মধ্যে এগারো জন পৃথিবীতে, এগারো জন বায়ুতে এবং বাকি এগারো জন মহাকাশ বা অন্তরিক্ষে অবস্থান করছেন।
এই তেত্রিশ জন হলেন
ভাগবত পুরাণ অনুসারে এই দ্বাদশ আদিত্য হলেন:
এই একাদশ রুদ্র হলেন মহাদেব শিবের বিভিন্ন রূপ
অনেক গ্রন্থ অনুসারে একাদশ রুদ্র হলেন মানব শরীরের দশ চালিকা শক্তি এবং এক আত্মা। বৃহদারন্যক উপনিষদে একাদশ রুদ্র হলেন
মহাভারত অনুসারে অষ্টবসু হলেন
বৃহদারন্যক উপনিষদ (৩.৯.২ থেকে ৩.৯.১১)"বিদগ্ধ শাকল্য যাজ্ঞবল্ক্যকে জিজ্ঞাসা করিলেন, "হে যাজ্ঞবল্ক্য দেব (শক্তি) কয়টি?"" "যাজ্ঞবল্ক্য বললেন, "৩৩টি"" "তখন শাকল্য আবার বললেন, "হে যাজ্ঞবল্ক্য দেব কয়টি?"""তখন তিনি আবার বললেন, "৬টি"""শাকল্য আবার বললেন, "হে যাজ্ঞবল্ক্য দেব কয়টি?"""তখন যাজ্ঞবল্ক্য উত্তর দিলেন, "৩টি"""আবার শাকল্য জিজ্ঞাসা করায় তিনি উত্তর দিলেন দুইটি।""তখন শাকল্য আবার জিজ্ঞাসা করলেন, "হে যাজ্ঞবল্ক্য দেব কয়টি?"""তখন যাজ্ঞবল্ক্য বললেন, "দেড়টি"""শাকল্য আবার জিজ্ঞাসা করলেন, "হে যাজ্ঞবল্ক্য দেব কয়টি?"""তখন তিনি বললেন "একটি!"""তখন শাকল্যজিজ্ঞাসা করলেন, "এই ৩৩টি দেব কি?"""যাজ্ঞবল্ক্য বললেন, "অষ্টবসু, যা হল- অগ্নি, পৃথিবী, বায়ু, অন্তরীক্ষ, আদিত্য, দ্যৌ, চন্দ্র এবং নক্ষত্র। একাদশ রুদ্র যা হল- প্রাণ (নিঃশ্বাস), অপান(প্রশ্বাস), ব্যন, সমান, উদাম, নাগ, কুর্ম্ম, কৃকল, দেবদত্ত, ধনঞ্জয় এবং জীবাত্মা। দ্বাদশ আদিত্য হলেন বছরের বারো মাস এবং ইন্দ্র, প্রজাপতি অর্থাৎ মোট ৩৩টি। ইন্দ্র হলেন বিদ্যুৎ আর প্রজাপতি হলেন যজ্ঞ (যে কোনশুভ কর্ম)।"""তখন শাকল্য আবার জিজ্ঞাসা করলেন, "তাহলে ৬টা দেব কি ?"""তখন তিনি উত্তর দেন, "অগ্নি, পৃথিবী, বায়ু, অন্তরীক্ষ, আদিত্য, দ্যুঃ"।""তখন তিনি বললেন, "তাহলে ৩টি দেব কি?"""তখন যাজ্ঞবল্ক্য বললেন, "তিনলোক (ভ্যু,দ্যু,অন্তরীক্ষ)"""তারপর শাকল্য আবার বললেন, "সেই দুইটি দেব কি কি?""""খাদ্য এবং প্রান" উত্তর দিলেন যাজ্ঞবল্ক্য।""তখন আবার শাকল্য জিজ্ঞেস করলেন "সেই দেড়টি কি?"""তখন যাজ্ঞবল্ক্য উত্তর দিলেন, "যিনি প্রবাহিত হন"""তখন শাকল্য বললেন, "সেই এক এবং অদ্বিতীয় যিনি প্রবাহিত হন তাঁকে আপনি কিভাবে দেড় বললেন?"""তখন যাজ্ঞবল্ক্য বললেন, "যখন তা প্রবাহিত হয় তখনই সবকিছু উত্‍পন্ন হতে শুরু করে।""""তাহলে কে সেই এক?"" ""সেই এক এবং অদ্বিতীয় ব্রহ্ম যাকে সবাই তত্‍ বলে জানে।""
হাফেজ
হাফিজ (), এর বাংলা প্রতিশব্দ রক্ষক। তবে হাফিজ বলতে বুঝানো হয় যার সমস্ত কোরআন ৩০ পাড়া মুখস্থ আছে। হাফিজা হাফেজ শব্দের স্ত্রীলিঙ্গ.
মহানবী হযরত মুহাম্মদ (সাঃ) ৭ম শতাব্দীতে এমন এক আরবে বসবাস করতেন যেখানে খুব কম মানুষই শিক্ষিত ছিলেন। আরবরা তাদের ইতিহাস, বংশবিস্তার এবং কবিতা কণ্ঠস্থ করে রাখতো। মুসলিমরা বিশ্বাস করে যে যখন মুহাম্মদ (সাঃ) কুরআনের আয়াতগুলো বলতেন, তখন সাহাবিরা সেগুলো মুখস্থ করে ফেলতেন। হযরত মুহাম্মদ (সাঃ) এর মৃত্যুর পরেও প্রায় ১০-১৫০০০ হাফেজ ছিলো বলে ধারণা করা হয়, যা কুরআনের সত্যতা প্রমাণ করে।
সঠিকভাবে লিখার কোন পদ্ধতি না থাকায়, লিখার চেয়ে মুখস্থ উৎসই বেশি নির্ভরযোগ্য ছিলো সে সময়। সেসময় হাফেজদেরকে তেলওয়াতকারী বা আবৃত্তিকারী হিশেবেও খুব সম্মান করা হতো এবং যারা পড়তে জানতো না তারা এভাবে কুরআনের দ্বারা হিদায়াতপ্রাপ্ত হতো।
কুরআন মাজীদে ১১৪টি সুরা ও ৬২৩৬টি আয়াত রয়েছে। হাফেজ হওয়ার এ প্রক্রিয়াটি সম্পূর্ণ হতে সাধারণত ৩ থেকে ৬ বছর লাগে। এর জন্যে বিশেষ মাদ্রাসা রয়েছে, যেখানে কুরআন মুখস্থের সাথে সাথে সঠিক উচ্চারণরীতিও শেখানো হয়। মুসলমান সমাজে হাফেজরা খুবই সম্মানিত। তারা তাদের নামের আগে হাফেজ শব্দটি ব্যবহার করে।
ধ্রুপদী আরবি ভাষার মধ্যে, "হাফিজ" যারা কুরআন মুখস্থ করে তাদের বুঝাতে ব্যবহৃত হতো না। বরং এর পরিবর্তে, ব্যবহৃত শব্দটি ছিলো "হ্যামিল" (অর্থাৎ, যিনি বহন করেন)। হাফেজ শব্দটি হাদিস মুখস্থকারীদের জন্যে ব্যবহার করা হতো বিশেষত যাদের ১,০০,০০০ এর বেশি হাদিস মুখস্থ ছিলো।
কোরআন হাদিস থেকে আলাদা। হাদিস মূলত মহানবী (সাঃ) এর কথা, ইঙ্গিত বা সমর্থনকে নির্দেশ করে।
একজন হাফেজ হওয়ার জন্য কুরআন মুখস্ত করা আবশ্যক।
বাংলাদেশ–রুয়ান্ডা সম্পর্ক
বাংলাদেশ–রুয়ান্ডা সম্পর্ক হল বাংলাদেশ ও রুয়ান্ডা রাষ্ট্রদ্বয়ের মধ্যকার দ্বিপাক্ষিক সম্পর্ক। দুটি রাষ্ট্রই নন-এলাইনড মুভমেন্ট, গ্রুপ অব ৭৭ এবং কমনওয়েলথ অব নেশনস সংস্থার সদস্য। কোনো রাষ্ট্রেরই স্থায়ী রাষ্ট্রদূত নেই।
১৯৯৪ সালে বাংলাদেশ সৈনিক ও স্থাস্থ্য কর্মকর্তাসহ মোট ৯০০ জন শান্তিরক্ষীকে রুয়ান্ডান গণহত্যাকালীন শান্তিরক্ষার জন্য রুয়ান্ডায় পাঠায়। মোট ৪০টি দেশ এ মিশনে অনুরূপ সহায়তা দিয়েছিল।
সম্প্রতি ২০১২ সালে বাংলাদেশ থেকে রুয়ান্ডায় একটি প্রতিনিধিদল পাঠানো হয়েছিল। ঐ সময় রুয়ান্ডা বাংলাদেশি ব্যবসায়ীদের কাছ থেকে বিনিয়োগ কামনা করে।
কেন্দ্রীয় আফ্রিকাতে রুয়ান্ডার অবস্থান, ফলে বাংলাদেশি ব্যবসায়ীদের কেন্দ্রীয় আফ্রিকাতে যাওয়া সহজতর করতে রুয়ান্ডা কৌশলগত দিক থেকেও আদর্শ।\
বাংলাদেশের তৈরি পোশাক, সিরামিক এবং ওষুধজাতীয় দ্রব্য রুয়ান্ডার বাজারে ভালো কদর পাচ্ছে।
যান্ত্রিক কৃষিক্ষেত্র, খাদ্য প্রক্রিয়াজাতকরণ, টেক্সটাইল, বস্ত্র, সিরামিক এবং জাহাজনির্মাণ শিল্পে বাংলাদেশের অভিজ্ঞতা রুয়ান্ডা অনুকরণ করতে চায় বলে জানিয়েছে।
২০১৫ সালে রুয়ান্ডা বাংলাদেশের সাথে শক্তিশালী সম্পর্ক গড়ে তোলার আশা প্রকাশ করে বলেছে, "বাণিজ্য ও বিনিয়োগ, টেক্সটাইল ও পাটশিল্প উন্নয়ন, অভিজ্ঞতা বিনিময়, প্রশিক্ষণ, আন্তর্জাতিক শান্তিরক্ষায় সামর্থ্য বিনির্মাণ" বিষয়ে তারা আগ্রহী। বাংলাদেশ রুয়ান্ডায় আনুষ্ঠানিক সফরের মাধ্যমে এ দুই দেশের মধ্যকার সম্পর্ক সুদৃঢ় করার ব্যাপারে আলোচনা করা হবে বলে জানায়।
বাংলাদেশ–সেনেগাল সম্পর্ক
বাংলাদেশ–সেনেগাল সম্পর্ক হল বাংলাদেশ এবং সেনেগাল রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৭১ সালে মুক্তিযুদ্ধের পর স্বাধীন বাংলাদেশকে স্বীকৃতি দেওয়া প্রথম আফ্রিকার রাষ্ট্র হল সেনেগাল। ডাকারে বাংলাদেশের দূতাবাস থাকলেও বাংলাদেশে সেনেগালের কোনো নিযুক্ত রাষ্ট্রদূত নেই। দুই রাষ্ট্রের মধ্যকার সম্পর্ক উষ্ণ এবং উভয়েই এ সম্পর্ককে আরো সুদৃঢ় করে তুলবার ব্যাপারে একমত।
২০০৩ সালে সেনেগাল অর্গানাইজেশন অব ইসলামি কোঅপারেশনে বাংলাদেশের সেক্রেটারি জেনারেলকে সমর্থন দেয়।
দ্বিপাক্ষিক অর্থনৈতিক কর্মকাণ্ড এগিয়ে নিতে বাংলাদেশ ও সেনেগাল দুই দেশই পারস্পরিক আগ্রহ প্রকাশ করেছে এবং এ জন্য প্রয়োজনীয় পদক্ষেপ গ্রহণে উদ্যোগী হয়েছে। সেনেগাল বাংলাদেশের গুরুত্বপূর্ণ খাতে বিনিয়োগে আগ্রহী। সেনেগালের বাজারে বাংলাদেশে তৈরি সিরামিক, ওষুধ, তৈরি পোশাক, পাট ও চামড়াজাত দ্রব্য ভালো কদর পেয়েছে। অধিকন্তু বাংলাদেশ সেনেগালকে দক্ষ জনসম্পদ আহরণে আহ্বান করেছে যারা সেনেগালের সামাজিক-অর্থনৈতিক খাতের উন্নয়নে উল্লেখযোগ্য ভূমিকা রাখতে পারবে।
কাবারট্টি
কাবারট্টি হল ভারত এর কেন্দ্রশাসিত অঞ্চল লক্ষদ্বীপ এর রাজধানী শহর। এটি ২০১১ সালুর জনগননায় সেন্সাস শহর হিসাবে প্রকাশ পেয়েছে। এই দ্বীপ শহরটির মোট আয়তন ৩.৯৩ বর্গ কিলোমিটারের মত। এখানে একটি সুন্দর সুমদ্র সৈকত রয়েছে। এই সৈকত গুলির কারনে এই শহরে প্রচুর পর্যটক আসে।দিল্লি থেকে এই শহরের দূরত্ব ২,০৫৬ কিমি। এখানে ভারতের দক্ষিণ নৌসেনা কম্যান্ড এর একটি নৌঘাটি রয়েছে।নৌঘাটিটি আইএনএস লক্ষদ্বীপ হিসাবে পরিচিত।
লক্ষদ্বীপ কেন্দ্রশাসিত অঞ্চল হিসাবে প্রতিষ্ঠার সময় থেকে কাবারট্টি লক্ষদ্বীপের রাজধানী শহর হিসাবে প্রশাসনিক কাজ করে চলেছে। বর্তমানে কাবারট্টি কেন্দ্র সরকারের স্মার্ট সিটি মিশনএর আওতায় আনা হয়েছে।
শহরটি কেরালার সমুদ্রতট থেকে ৩০০ কিলোমিটার দূরে অবস্থিত।
শহরটি সদ্র সমতল থেকে ০ থেকে ১ মিটার উচু। দ্বীপটি প্রবাল দ্বারা গঠিত হয়েছে।
দ্বীপটি লম্বাটে ধরনের। এখানে প্রচুর সবুজ উদ্ভিদ দেখা য়ায়। দ্বীপ শহরটির সমুদ্র উপকূল ও সমুদ্র তলদেশে বিভিন্ন প্রজাতির মাছ দেখা যায়।
বাংলাদেশ–সুদান সম্পর্ক
বাংলাদেশ–সুদান সম্পর্ক হল বাংলাদেশ ও সুদান রাষ্ট্রদ্বয়ের মধ্যকার দ্বিপাক্ষিক সম্পর্ক।
১৯৭২ সালে চীন জাতিসংঘে বাংলাদেশের সদস্যপদ লাভে ভেটো দিলে সুদান ও গিনিয়াই চীনকে সমর্থন দিয়েছিল।
২০০৮ সালে জয়েন্ট চিফস অব স্টাফ অব সুদানিজ আর্মড ফোর্সেসের সাবেক সভাপতি জেনারেল মুহাম্মদ আবদুল কাদির নাসরুদ্দিন ঢাকায় আনুষ্ঠানিক সফরে আসেন।
বাংলাদেশে বেশকিছু প্রশিক্ষণ কর্মসূচীতে সুদানিজ সৈনিকেরা অংশ নিয়েছে। তারা মূলত জাতিসংঘের শান্তিরক্ষা কর্মসূচীতে বাংলাদেশ ইনস্টিটিউট অব পিস সাপোর্ট অপারেশন ট্রেইনিং থেকে প্রশিক্ষণ নেয়।
বাংলাদেশ ও সুদান দ্বিপাক্ষিক বাণিজ্য ও বিনিয়োগ বাড়াতে পারস্পরিক আগ্রহ প্রকাশ করেছে। বাংলাদেশি ওষুধ, তৈরি পোশাক এবং সিরামিক সুদানিজ বাজারে কদর পেয়েছে। ২০০৮ সালে, বাংলাদেশ ও সুদান জনসম্পদ রপ্তানিবিষয়ক একটি চুক্তি স্বাক্ষর করেছে।
জ্যোতিঃপাল মহাথের
সংঘরাজ জ্যোতিঃপাল মহাথের ১৯১৪ সালের ৫ই জানুয়ারি কুমিল্লা জেলার, লাকসাম উপজেলার কেমতলী নামক গ্রামে এক বৌদ্ধ পরিবারে জন্মগ্রহন করেন। তাঁর পিতার নাম চন্দ্রমনি সিংহ,মাতার নাম দ্রৌপদী বালা সিংহ। তিনি পিতা-মাতার কনিষ্ঠতম সন্তান।তিনি ১৫ বছর বয়সে ১৯৩৩ সালে শ্রামণ্য ধর্মে দীক্ষা গ্রহন করেন। ১৯৩৮ সালে তিনি উপসম্পদা গ্রহন করেন, অর্থাৎ ভিক্ষু হন।তিনি পাহাড়তলি মহামুনি পালি কলেজ, কলকাতা ও নালন্দা বিদ্যাভবনে পালি ভাষা,সাহিত্য ইত্যাদি বিষয়ে প্রগাঢ় পান্ডিত্য অর্জন করেন।তিনি বাংলা,হিন্দি,পালি,ইংরেজি,সংস্কৃত ভাষায় দক্ষ ছিলেন।তিনি ১৯৭১ সালে মহান মুক্তিযুদ্ধে গুরুত্বপূর্ণ ভূমিকা রাখেন।তিনি বহু জনহিতকর প্রতিষ্ঠানের প্রতিষ্ঠাতা, যেমন,১৯৯১ সালে বালক উচ্চ বিদ্যালয়, ১৯৮২ সালে চট্টগ্রাম বিশ্ববিদ্যালয় শান্তি প্যগোডা,বালিকা উচ্চ বিদ্যালয়(বর্তমানে কলেজ),অনাথ আশ্রম ইত্যাদি।তাকে ১৯৯৫ সালে জাতিসংঘ বিশ্ব নাগরিক উপাধি দেয়।তিনি একজন বীর মুক্তিযোদ্ধা।তিনি নালন্দা বিদ্যাভবন থেকে এিপিটক বিশারদ উপাধি পান।তিনি বাংলাদেশি বৌদ্ধদের সর্বোচ্চ ধর্মীয় গুরু 'সংঘরাজ' ছিলেন। তিনি বাংলাদশের বৌদ্ধদের ১০তম ধর্মীয় গুরু। তিনি ২০০২ সালের ১২ই এপ্রিল ৯২ বছর বয়সে মারা যান। তাকে পূর্ণ রাষ্ট্রীয় মর্যাদায় সমাহিত করা হয়। তিনি ২০১০ সালে একুশে পদক, ২০১১ সালে স্বাধিনতা পদক(মরনোত্তর) পান। তিনি মায়ানমার সরকার কর্তৃক ' অগ্গমহাদ্ধর্মজোতি কাধ্বজ' উপাধিতে ভূষিত হন। তাঁর নামে তাঁর মন্দিরের নামকরণ করা হয়েছে 'সংঘরাজ জ্যোতি:পাল মহাথের বৌদ্ধ মহাবিহার কমপ্লেক্স।
সাউদার্ন এয়ার ট্রান্সপোর্ট ১৯২৯
সাউদার্ন এয়ার ট্রান্সপোর্ট যেটা টেক্সাস এর ডালাসে অবস্থিত ১৯২৯ সালের ১১ ফেব্রুয়ারি নির্মাণ করা হয় যখন এপি ব্যারেট নামক একজন ব্যবসায়ি টেক্সাস এয়ার ট্রান্সপোর্ট সহ আরো কিছু ছোট এভিয়েশন কোম্পানি প্রতিষ্ঠা করেন। পরবর্তীতে এটি এভিয়েশন কর্পোরেশন যা আমেরিকান এয়ারলাইন্স এর সহযোগী প্রতিষ্ঠান এর আওতায় চলে আসে।
১৯২৯ সালের জানুয়ারি তে প্রতিষ্ঠানটি ইউএস পোস্টাল সার্ভিস এর অধীনে কেম২৯ রুট লাভ করে যেটির ব্যাপ্তি ছিল নিউ ওরলেন্স থেকে হস্টোন পর্যন্ত।
ব্রানিফ ইন্টারন্যাশনাল এয়ারওয়েজ
ব্রানিফ এয়ারওয়েজ কর্পোরেশন ১৯৪২ থেকে ১৯৬৫ সাল পর্যন্ত ব্রানিফ ইন্টারন্যাশনাল এয়ারওয়েজ নামে ব্যবসা করে, পরবর্তীতে ১৯৬৫ থেকে ১৯৮৩ সাল পর্যন্ত ব্রানিফ ইন্টারন্যাশনাল নামে তাদের কার্যক্রম অব্যাহত রাখে মূলত এটি ছিল একটি আমেরিকান এয়ারওয়েজ কোম্পানি যারা ১৯২৮ থেকে ১৯৮২ সাল পর্যন্ত তাদের ব্যবসা প্রতিষ্ঠান চালু রাখে। প্রাথমিক ভাবে এর গন্তব্য ছিল মধ্য-ইউরোপ,যুক্তরাষ্ট্র,মেক্সিকো,সেন্ট্রাল আমেরিকা এবং দক্ষিণ আমেরিকা। ১৯৭০ সালের পর এশিয়া ও ইউরোপ তাদের ব্যবসা শুরু হয়। ১৯৮২ সালে এয়ারলাইন্সটি উচ্চ জালানি মূল্যের কারনে এবং ১৯৭৮ সালের ডিসেম্বরে করা এয়ারলাইন্স ডিরেগুলেশন এক্ট এর কারনে তাদের ব্যবসা বন্ধ করতে বাধ্য হয়। ব্রানিফের নামে দুইটি এয়ারলাইন্স এর বাণিজ্য শুরু হয় , ১৯৮৪-৮৯ সাল পর্যন্ত দ্যা হায়াত হোটেল এর কার্যক্রম ব্রানিফের নামে চালানো হয়,তাছাড়া ব্রানিফ ইন্টারন্যাশনাল এয়ারলাইন্স ১৯৯১-৯২ তাদের ব্যবসা চালু করে। ২০১৫ এর শুরুতে ব্রানিফ তাদের অধীনে ওকলাহোমা রাজ্যে কিছু নতুন ব্যবসা প্রতিষ্ঠান চালু করে।
জুওলজিক্যাল সার্ভে অব ইন্ডিয়া
জুওলজিক্যাল সার্ভে অফ ইন্ডিয়া হল ভারতের একটি রাষ্ট্রায়ত্ব সংস্থা। এর সদর দপ্তর কলকাতায় অবস্থিত। এটি একটি ব্রিটিশ ভারতে প্রতিষ্ঠিত সংস্থা এই সংস্থাটি ১৯১৬ সালের ১ লা জুলাই প্রতিষ্ঠিত হয় কলকাতায়।
উইগিনস এয়ারওয়েজ
উইগিনস এয়ারওয়েজ হলো আমেরিকার ম্যানচেস্টার, নিউ হ্যাম্পশায়ার ভিত্তিক একটি ফিক্সড বেইজ কার্গো এবং চাটার্ড বিমান পরিসেবা সংস্থা যারা ম্যানচেস্টার-বোস্টোন বিমানবন্দর থেকে এই সেবা প্রদান করে থাকে।
১৯২৯ সালে ই.ডব্লিও উইগিনস এর মাধ্যমে উইগিনস এয়ারওয়েজ এর ম্যানচেস্টার,নিউ হ্যাম্পশায়ারে যাত্রা শুরু হয়। ১৯৮৫ সালে উইগিনস এয়ারওয়েজ তারা নিজেদের কর্মচারি নিয়োগ শুরু করে। বর্তমানে এর ১৬০ জন কর্মচারি রয়েছে।
২০১৪ সালের শেষে এই প্রতিষ্ঠানটি আমারি ফ্লাইট এর সাথে চুক্তিবদ্ধ হয় এবং তাদের বহরে ৪৮টি বিমান ও ১০০জন কর্মচারি যোগ করে যার পরিপ্রেক্ষিতে আমারি ফ্লাইট ২১৮টি বিমান নিয়ে পৃথিবীর সেরা কার্গো বিমান সেবার তালিকায় নিজের নাম লেখায়।
উইগিনস এয়ারওয়েজ বর্তমানে ৪৯টি বিমান পরিচালনা করছে এর মধ্যে বেশীরভাগ হলো ইউপিএস এয়ারলাইন্স এবং ফেডএক্স এক্সপ্রেস।
২০১৫ সালের জুলাই পর্যন্ত এর বিমানের তালিকাঃ
ক্ষীরোদরঞ্জন বন্দ্যোপাধ্যায়
ক্ষীরোদরঞ্জন বন্দ্যোপাধ্যায় (১৯১২ - ১৯৪৮) একজন বাঙালি সশস্ত্র বিপ্লববাদী ও চট্টগ্রাম অস্ত্রাগার লুন্ঠনের অন্যতম সেনানী।
ক্ষীরোদরঞ্জন বন্দ্যোপাধ্যায়ের আদি বাড়ি বর্তমান বাংলাদেশের বরিশাল জেলার কাশীপুরে। পিতার কর্মক্ষেত্র চট্টগ্রামে জন্মগ্রহণ করেন। পিতার নাম ছিল চিন্তাহরণ বন্দ্যোপাধ্যায়। চট্টগ্রাম কলেজে পড়ার সময় মাস্টারদা সূর্য সেনের আদর্শে প্রানিত হয়ে বিপ্লবী সংগঠনে যোগদান করেন।
চট্টগ্রাম বিদ্রোহের প্রাক্কালে অক্সিলিয়ারি অস্ত্রাগারের ওপর নজর রাখবার ও খুঁটিনাটি খবর সংগ্রহের ভার ন্যস্ত ছিল তার এবং সুবোধ চৌধুরীর ওপর। তারা সাতদিন সাতরাত এই কাজ করেন। সেখানকার ব্যান্ড মাস্টার ও ক্লিনারের সাথে বন্ধুত্ব পাতিয়ে অস্ত্রাগারের খুঁটিনাটি বিষয় জেনে নিয়েছিলেন। ১৮ এপ্রিল ১৯৩০ চট্টগ্রাম অস্ত্রাগার লুন্ঠন অভিযানে অংশগ্রহন করেন তিনি এবং অন্যান্য সাথীদের সাথে জালালাবাদ পাহাড়ে আশ্রয় নেন। ২২ এপ্রিল ঐতিহাসিক জালালাবাদের যুদ্ধে ব্রিটিশ সৈন্যের সাথে তাদের মুখোমুখি যুদ্ধ হয়। পুলিশ তাকে টানা সাত বছর ধরতে না পারলেও পরিবারের ওপর অত্যাচার চালায়। তার বৃদ্ধ পিতাকে রেলের চাকরি থেকে অবসর নিতে বাধ্য করায় এবং উপার্জনক্ষম জ্যেষ্ঠ ভ্রাতাকে চাকরি থেকে বিতাড়িত করে। পলাতক জীবনে বিপ্লবী ক্ষীরোদরঞ্জন নানা রকম কাজ করে জীবিকানির্বাহ করেছেন। কখোনো শ্রমিক, বিদ্যালয় শিক্ষক, কখোনো বা মাঝি মাল্লার কাজ করেছেন।
ধরা পড়ার পর তার তিন বছর কারাদণ্ড হয়। ভগ্নস্বাস্থ্যে মুক্তি পেলেও বেশি দিন বাঁচেননি ক্ষীরোদরঞ্জন। যক্ষারোগাক্রান্ত হয়ে মাত্র ৩৫ বছর বয়েসে তার মৃত্যু ঘটে।
নিসপাল সিং
নিসপাল সিং রেনে (কলকাতা, ভারত) একজন চলচ্চিত্র এবং সিরিয়াল নির্মাতা। তার প্রযোজনা প্রতিষ্ঠানের নাম সুরিন্দর ফিল্মস। তিনি টলিউডের জনপ্রিয় অভিনেত্রী কোয়েল মল্লিককে বিয়ে করেছেন। তার শ্বশুর রঞ্জিত মল্লিক ও একজন নামকরা অভিনেতা।
জাতীয় সংসদের স্পিকার
সভাধ্যক্ষ বা স্পিকার হলেন বাংলাদেশের জাতীয় সংসদের সভা পরিচালক বা প্রিসাইডিং অফিসার। তাঁর ভূমিকা অন্যান্য দেশের ওয়েস্টমিনস্টার ধাঁচের সরকারে স্পিকারের ভূমিকার সমতুল্য।
সভাধ্যক্ষ সংসদ অধিবেশনের কাজকর্ম পরিচালনা করেন। তিনি সভার নিয়মশৃঙ্খলা রক্ষা করেন। কোনো সদস্য নিয়মবহির্ভূত আচরণ করলে তাঁকে সভাধ্যক্ষবরখাস্ত করতে পারেন। তিনি অনাস্থা প্রস্তাব, মুলতুবি প্রস্তাব, নিন্দা প্রস্তাব ও নিয়মানুযায়ী দৃষ্টি-আকর্ষণী বিজ্ঞপ্তি সহ বিভিন্ন প্রস্তাব উত্থাপনের অনুমতি দেন। অধিবেশনে কোন বিষয়টি নিয়ে আলোচনা হবে তাও সভাধ্যক্ষ স্থির করেন।
৮৯তম একাডেমি পুরস্কার
৮৯তম একাডেমি পুরস্কার, ২০১৬-এর সেরা চলচ্চিত্র সমূহকে সম্মাননা প্রদান করতে একাডেমি অব মোশন পিকচার আর্টস অ্যান্ড সায়েন্সেস (এএমপিএএস) কর্তৃক উপস্থাপিত একটি অনুষ্ঠান যা ফেব্রুয়ারি ২৬, ২০১৭ সালে লস অ্যাঞ্জেলেসে হলিউডের ডলবি থিয়েটারে ৫:৩০ অপরাহ্ণ পিএসটি / ৮:৩০ অপরাহ্ণ ইএসটি সময়ে অনুষ্ঠিত হবে। অনুষ্ঠানের সময় একাডেমি অব মোশন পিকচার আর্টস অ্যান্ড সায়েন্সেস সর্বমোট ২৪টি বিষয়শ্রেণীতে একাডেমি পুরস্কার (সাধারণভাবে অস্কার হিসাবে উল্লেখ করা হয়েছে) প্রদান করা হবে। অনুষ্ঠানটি মাইকেল ডি লুকা এবং জেনিফার টোড এর প্রযোজনায় এবং জিমি কিমেল উপস্থাপনায় মার্কিন যুক্তরাষ্ট্রের এবিসির মাধ্যমে টেলিভিশনে সম্প্রচারিত হবে।
বিজয়ীদের তালিকায় আগে রাখা হয়েছে, এবং গাঢ়রংয়ে চিহ্নিত করা হয়েছে
নতুন বউ
নতুন বউ আব্দুল লতিফ বাচ্চু পরিচালিত ১৯৮৩ সালের পারিবারিক-নাট্য চলচ্চিত্র। ছবির কাহিনী ও চিত্রনাট্য লিখেছেন কাজী জহির এবং সংলাপ লিখেছেন জিয়া আনসারী। চিত্রা জহির প্রযোজিত ও কাজী জহির নিবেদিত চলচ্চিত্রটি পরিবেশনা করেছে চিত্রা ফিল্মস। এতে প্রধান চরিত্রে অভিনয় করেন ববিতা, সুবর্ণা মুস্তাফা, আফজল হোসেন, রাইসুল ইসলাম আসাদ।
চলচ্চিত্রটি ১৯৮৩ সালের ৪ ফেব্রুয়ারি মুক্তি পায়। এই ছবিতে অভিনয়ের জন্য সুবর্ণা মুস্তাফা ৮ম জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেত্রীর পুরস্কার লাভ করেন। কিন্তু তিনি তা প্রত্যাখ্যান করেন।
প্রেম, নৈতিকতা ও পারিবারিক সুসম্পর্কের গল্প।
"নতুন বউ" চলচ্চিত্রের সঙ্গীত পরিচালনা করেছেন আজাদ রহমান। গীত রচনা করেছেন গাজী মাজহারুল আনোয়ার ও আহমদ জামান চৌধুরী। গানে কণ্ঠ দিয়েছেন সাবিনা ইয়াসমিন, রুনা লায়লা ও নিয়াজ মোহাম্মদ চৌধুরী।
জাতীয় চলচ্চিত্র পুরস্কার
রণ মুস্তফা
ইমরান মাহমুদ "রণ" মুস্তফা (জন্ম ৩ ডিসেম্বর ১৯৮৯) বাংলাদেশি বংশোদ্ভূত কানাডীয় অভিনেতা। তিনি এমটিভি টেলিভিশনের কিশোর নাটক "স্কিন্স" এ আব্বুদ সিদ্দিকী চরিত্রে অভিনয় করেছেন।
রাসমুস লার্ডফ
রাসমুস লার্ডফ (জন্ম ২২ নভেম্বর ১৯৬৮) একটি গ্রীনল্যান্ডিক-ডেনিশ প্রোগ্রামার । তিনি  পিএইচপি স্ক্রিপ্টিং ভাষা রচনা করেন । তিনি প্রথম দুটি সংস্করণ, ভাষা ও অংশগ্রহণ, উন্নয়ন করেন, পরে সংস্করণ নেতৃত্বে দেন মুলত একটি ডেভেলপারদের গ্রুপ যাতে ছিলেন জিম উইনস্টেড (যিনি নির্মাণ করেন blo.gs), স্টিগ ব্যাকেন, শেন ক্যারাভিয়েন, এনডি গুটম্যান এবং জিভ সুরাসকি । . তিনি প্রজেক্টে অবদান রাখা অব্যাহত রাখেন ।
লার্ডফ এর পরিবার ডেনমার্ক থেকে কানাডা যান ১৯৮০ সালে, এবং পরে  রাজা সিটি, অন্টারিও যান ১৯৮৩ সালে. তিনি সেখান রাজা সিটি সেকেন্ডারি স্কুল থেকে ১৯৮৮ সালে,  এবং 1993 সালে তিনি ইউনিভার্সিটি অব ওয়াটারলু থেকে স্নাতক সম্পন্ন করেন ব্যাচেলর এর ফলিত বিজ্ঞান এর সিস্টেম নকশা ইঞ্জিনিয়ারিং উপরে । তিনি অবদান রাখেন এপাচি ইএচটিটিপি সার্ভার এ  এবং তিনি এমএসকিউএল এ লিমিট ক্লোজ যোগ করেন ।  লিমিট ক্লজের একটি বৈকল্পিক পন্থা ইতিমধ্যে হয়েছে যা প্রায় এক দশকের জন্য মেইনফ্রেম রিলেশনাল ডাটাবেস ম্যানেজমেন্ট সিস্টেম (যেমন ওরাকল Rdb চলমান VAX/VMSপূর্বে থেকে ডিজিটাল ইকুইপমেন্ট কর্পোরেশন), কিন্তু দৃশ্যত, এটা ছিল না, এখনো হয়েছে কুড়ান দ্বারা উঠতি পিসি-ভিত্তিক উপাত্ত. এটা পরে ছিল অভিযোজিত দ্বারা বিভিন্ন অন্যান্য SQL-সামঞ্জস্যপূর্ণ DBMS.
২০০২ সালের সেপ্টেম্বর থেকে  নভেম্বর ২০০৯ লার্ডফ যোগ দেন  ইয়াহু! Inc ।একজন অবকাঠামো আর্কিটেকচার ইঞ্জিনিয়ার হিসেবে । ২০১০ সালে তিনি যোগ দেন উইপেতে তাদের অ্যাপ্লিকেশন প্রোগ্রামিং ইন্টারফেস বিকশিত করার জন্য । ২০১১ সালে জুড়ে তিনি একটি ভ্রাম্যমান কনসালটেন্ট স্টার্টআপসের জন্য. ২২ ফেব্রুয়ারি ২০১২ সালে তিনি টুইটারে ঘোষণা যে তিনি যোগদান করেন Etsy. জুলাই, ২০১৩ সালে লার্ডফ Jelastic হিসাবে যোগদান করেন ।  একজন সিনিয়র উপদেষ্টা সঙ্গে তাদের সাহায্য করার জন্য এবং নতুন প্রযুক্তি তৈরির জন্য ।
লার্ডফ একজন ওপেন সোর্স সম্মেলন এর বক্তা হিসেবে সারা বিশ্বে আলোচিত ।
২০০৩ সালে এম আই টি তাকে পুরষ্কৃত করেন ।
এমএসকিউএল
এমএসকিউয়াল বা মিনি এসকিউএল হল একটি লাইটওয়েট ডাটাবেস ম্যানেজমেন্ট সিস্টেম যা হিউজেস প্রযুক্তি থেকে উদ্ধৃত ।
এ ১৯৯৩-৯৪ সালে ডেভিড হিউজেস একটি নেটওয়ার্ক পর্যবেক্ষণ করার জন্য মিনার্ভা নামের ম্যানেজমেন্ট  সিস্টেম তৈরি করেন ।  এই ডিজাইন সিস্টেমের প্রয়োজন ছিল একটি ডাটাবেস ম্যানেজমেন্ট সিস্টেম, যা সংরক্ষণ করবে কাজের তথ্য । ভবিষ্যতে বহনযোগ্যতা সক্রিয় করার জন্য , হিউজেস নির্বাচিত করেন মুলত এসকিউএল ইন্টারফেস আবেদন এবং ডাটাবেস ম্যানেজমেন্ট এর মদ্ধে, যে সময়ে  কোন বিনামূল্যে বা সস্তা SQL ডাটাবেস ব্যবস্থাপনা ছিলনা যা দ্বারা তিনি তার কাজ করবেন ।  অতএব, তিনি একটি উন্নত অনুবাদ প্রোগ্রাম প্রদান করেন, যা একটি এসকিউএল ইন্টারফেস থেকে বিনামূল্যে Postgres DBMS (যা ব্যবহার করা হয়নি, এসকিউএল) ডেভেলপ করেন ।  এই পণ্য নামকরণ করা হয়, miniSQL বা mSQL নামে ।  সময়, এটা স্পষ্ট হয়ে ওঠে যে, Postgres সঠিকভাবে রান হয়নি কম-নির্দিষ্টকরণ সিস্টেম চালানোর জন্য ব্যবহৃত মিনার্ভা তে ,  তাই এমএসকিউয়াল মধ্যে ডেভেলপ করা হয়  একটি লাইটওয়েট ডাটাবেস ম্যানেজমেন্ট সিস্টেম , একটি সীমিত উপসেট এ বাস্তবায়ন করেন , এসকিউএল স্ট্যান্ডার্ড, কিন্তু সম্পাদন করেন কেবল  ন্যূনতমরূপে নির্দিষ্ট হার্ডওয়্যার  এর উপরে ।
এমএসকিউয়াল ছিল, প্রথম কম খরচে এসকিউএল ভিত্তিক ডাটাবেস ম্যানেজমেন্ট সিস্টেম ।  সাথে ফ্রি লিনাক্স অপারেটিং সিস্টেম, অপেক্ষাকৃত শক্তিশালী, কম খরচে, পিসি, হার্ডওয়্যার, এবং ঐ উন্নয়ন এর ওয়ার্ল্ড ওয়াইড ওয়েব মান ও প্রযুক্তি।  এমএসকিউয়াল ছিল একটি গুরুত্বপূর্ণ ফ্যাক্টর, প্রথম উন্নয়নশীল, ইন্টারেক্টিভ, গতিশীল ওয়েব অ্যাপ্লিকেশন তৈরির জন্য  , বিশেষ করে ১৯৯৪-৯৭ সালের মদ্ধে, যা পরে ক্রমবর্ধমান দ্বারা প্রতিস্থাপিত আরো অত্যন্ত বৈশিষ্ট্যযুক্ত মাইএসকিউএল নিয়ে আসে । ১৯৯০সালের পরে এমএসকিউএল ছিল একটি বৃহৎ এবং ব্যাপক ইনস্টল বেস দ্বারা গঠিত রিলেশনাল ডাটাবেজ ম্যানেজমেন্ট সিস্টেম ।.
সোর্স কোড ফর্ম দিয়ে দেওয়া সত্যেও, এবং হচ্ছে দৃঢ়ভাবে সঙ্গে যুক্ত ওপেন সোর্স সফটওয়্যার, mSQL নিজেই কখনও একটি ওপেন সোর্স লাইসেন্স এর অধীনে দেওয়া হয়নি
এমএসকিউএল সরবরাহ করা হয় বিনামূল্যে অ বাণিজ্যিক ব্যবহারের জন্য । একটি টিপিক্যাল লাইসেন্সের বাণিজ্যিক ব্যবহারের জন্য ১৯৯৭ সালে কাওকে  ১৭০  ডলার গুনতে হত।  যা তুলনায়, একটি "পাঁচ অঙ্ক ক্রয় মূল্য" ।
১৯৯৬ সালে  এমএসকিউএল, নিরুদ্যম শুরু করেন, এবং মাইএসকিউএল পড়েছিল পূরণ করতে । ১৯৯৯ সালে মাইএসকিউএল দমিত করেন যার  মধ্যে জনপ্রিয়তা কমতে থাকে এবং আজ এমএসকিউএল হয়েছে কম দৃশ্যমানতা । এই সময়ে মাইএসকিউএল এমএসকিউএল কে প্রতিস্থাপন করেন ।  এমএসকিউএল সক্রিয়ভাবে অবদান রাখা এবং উন্নত করার জন্য প্রাথমিকভাবে  আপনি তাদের লাইসেন্স এর আওতায় অবদান রাখতে পারবেন ।  mSQL 3.11 ২০১২ সালের জুন সালে মুক্তি পায় ।
এমএসকিউএল মূলত সমর্থন করেন বিভিন্ন হোস্ট ভাষাসমূহ:
জিল্লুর রহমান (চলচ্চিত্র পরিচালক)
জিল্লুর রহমান (জন্ম: ১০ জুলাই, ১৯৪৮ - মৃত্যু:১১ জানুয়ারি, ২০১১) একজন চলচ্চিত্র পরিচালক, প্রযোজক এবং অভিনেতা ।
জিল্লুর রহমান ১৯৪৮ সালের ১০ জুলাই ময়মনসিংহের ফুলপুর উপজেলার কাজিয়াকান্দা গ্রামে জন্মগ্রহণ করেন।
জিল্লুর রহমান চলচ্চিত্রকার নারায়ন ঘোষ মিতার সহকারী হিসেবে চলচ্চিত্র জগতে প্রবেশ করেন। মিতা পরিচালিত দীপ নেভে নাই (১৯৭০) ছবির মাধ্যমে চলচ্চিত্রের সঙ্গে তিনি জড়িত হন। ১৯৮৫ সালে তিনি প্রথমবারের মত চলচ্চিত্র পরিচালনা করেন। তার পরিচালিত প্রথম চলচ্চিত্রের নাম হল মিস লোলিতা।
বস্তির রানী সুরিয়া
বস্তির রানী সুরিয়া প্রখ্যাত বাংলাদেশী পরিচালক মনতাজুর রহমান আকবর পরিচালিত ২০০৪ সালে মুক্তিপ্রাপ্ত একটি বাংলাদেশী চলচ্চিত্র যার প্রধান চরিত্রে অভিনয় করেছেন শাকিব খান, সাদিকা পারভিন পপি, ডিপজল, মিশা সওদাগর, মেহেদি প্রমুখ। চলচ্চিত্রটির নির্মাণ ব্যয় ছিলো আশি লক্ষ টাকা। ২০০৫ সালে বাংলাদেশ চলচ্চিত্র সেন্সর বোর্ড এই সিনেমার সনদ স্থায়ীভাবে বাতিল করে ও পুরো বাংলাদেশে এর প্রদর্শন নিষিদ্ধ করে। তবে ছবিটি বক্সঅফিসে ব্যবস্যাসফল হয়।
গ্রামের এক মোড়লের লম্পট ছেলের দ্বারা তরুণী বয়সেই ধর্ষিতা হয় সুরিয়া (পপি)। সাথে সাথে সেই ছেলেটিকে আখ দিয়ে খুন করে শহরের এক বস্তির সর্দারনী হয়ে যায় সে। যেখানেই নারী নির্যাতন সেখানেই সে ঝাপিয়ে পড়ে।২০০৫ সালে বাংলাদেশ চলচ্চিত্র সেন্সর বোর্ড এই সিনেমার সনদ স্থায়ীভাবে বাতিল করে ও পুরো বাংলাদেশে এর প্রদর্শন নিষিদ্ধ করে।
আন্দোলন কর্মকাণ্ড
আন্দোলন কর্মকাণ্ড () বলতে সমাজের উন্নতির উদ্দেশ্যে কোনও সামাজিক, রাজনৈতিক, অর্থনৈতিক বা পরিবেশগত সংস্কারকে সমর্থন, বাধাদান বা দিক নির্দেশনার প্রচেষ্টাকে বোঝায়। যারা এই প্রচেষ্টায় অংশ নেন, তাদেরকে আন্দোলনকর্মী () বলে। পত্রিকাতে বা রাজনীতিবিদদের উদ্দেশ্যে চিঠি লেখা থেকে শুরু করে বিশাল রাজনৈতিক সমাবেশ পর্যন্ত বিভিন্ন ধরনের আন্দোলন কর্মকাণ্ড হতে পারে। অর্থনৈতিক আন্দোলন কর্মকাণ্ডের উদাহরণ হিসেবে বয়কট অথবা স্বদেশী আন্দোলনকে বিবেচনা করা যেতে পারে। তাছাডা ধর্মঘট, হরতাল, অনশন ইত্যাদিও আন্দোলন কর্মকাণ্ডের বিভিন্ন উদাহরণ।
আন্দোলন কর্মকাণ্ডকে বিভিন্ন শিল্পরূপ হিসেবেও বিবেচনা করা যেতে পারে। এমনকি দৈনন্দিন কর্মকাণ্ডও আন্দোলন কর্মকাণ্ড হিসেবে বিবেচিত হতে পারে। যেমন বিশেষ কোন প্রতিষ্ঠানের পণ্য ক্রয় করা থেকে নিজেকে বিরত রাখা। কারণ তারা তাদের শ্রমিকদের ন্যায্য দাবী মেনে নিচ্ছে না। এভাবে প্রত্যেকেই তার স্ব-স্ব অবস্থানে থেকে আন্দোলন কর্মকাণ্ডে অংশ নিতে পারে।
বর্তমানে সামাজিক যোগাযোগ মাধ্যমগুলো কিভাবে নাগরিক বিষয়সমূহে সম্পৃক্ত হচ্ছে তা নিয়েও গবেষণা শুরু হয়ে গিয়েছে।
আন্দোলনকর্মীরা সার্বজনীন আধিকারিকের ভূমিকাতে সক্রিয় হতে পারে। একে বৈচারিক আন্দোলন কর্মকাণ্ড বলা যায়। লেখক জে আর শ্লেজিঙার সর্বপ্রথম ১৯৪৬ সালে ফরচুন ম্যগাজিনে তার নিবন্ধ "The Supreme Court: 1947" এর মাধ্যমে আমদেরকে "বৈচারিক আন্দোলন কর্মকাণ্ডের" সাথে পরিচয় করিয়ে দেন।
আফতাব উদ্দিন সরকার
আফতাব উদ্দিন সরকার (জন্ম: ৬ এপ্রিল ১৯৫০) হলেন একজন বাংলাদেশী রাজনীতিবিদ ও সংসদ সদস্য। তিনি ২০১৪ সালে এবং ২০১৮ সালে জাতীয় সংসদ নির্বাচনে সংসদ সদস্য নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
আফতাব উদ্দিন সরকার ১৯৫০ সালের ৬ এপ্রিল নীলফামারী জেলার ডিমলা বাবুর হাটে জন্মগ্রহণ করেন। তার পিতা মোঃ ইমাজ উদ্দিন সরকার ও মাতা নাসরিন বেগম। আফতাবের পিতা ১৯৪৭ ভারত বিভাগের সময় ভারত থেকে তৎকালীন পূর্ব পাকিস্তানে আসেন। ১৯৭১ সালে তিনি একজন সাহসী মুক্তিযোদ্ধা হিসেবে নিজ এলাকায় মুক্তিযুদ্ধে সক্রিয় অংশগ্রহণ করেন।
আফতাব ১৯৭৩-১৯৮৩ সাল পর্যন্ত ডিমলা সদর ইউনিয়নের ইউপি চেয়ারম্যান ছিলেন। ১৯৮৭ সালের প্রথম উপজেলা পরিষদ নির্বাচনে তিনি ডিমলা উপজেলার প্রথম উপজেলা চেয়ারম্যান নির্বাচিত হন এবং ১৯৯০ পর্যন্ত দ্বায়িত্ব পালন করেন। ২০০৯ সালে পুনরায় উপজেলা পরিষদ নির্বাচন হলে তিনি আবারও উপজেলা চেয়ারম্যান নির্বাচিত হন। আফতাব ২০১৪ সালের ৫ জানুয়ারি অনুষ্ঠিত জাতীয় সংসদ নির্বাচনে নীলফামারী-১ (ডোমার ডিমলা) আসনের জাতীয় সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে তিনি আওয়ামী লীগের মনোনয়ন লাভ করেন এবং নির্বাচনে তিনি ২ লাখ ৩ হাজার ৭২৭ ভোট পেয়ে নির্বাচিত হয়েছেন।
আফতাব উদ্দিন সরকার তার নিজের জামাই ও ভাতিজার নেতৃত্বে আগুন খাওয়া টিম তৈরি করেছেন, এলাকায় তার বিরোধীদের দমন ও নির্যাতনের জন্য।
হাজিপুর (বিধানসভা কেন্দ্র)
হাজিপুর বিধানসভা কেন্দ্র () হল ভারতের বিহার রাজ্যের বৈশালী জেলায় অবস্থিত একটি বিধানসভার নির্বাচনী এলাকা। ২০১৫ সালে বিহারের বিধানসভা নির্বাচনে যে ৩৬ট আসনে ভিভিপিএটি সক্রিয় ইলেকট্রনিক ভোটিং মেশিন ব্যবহার করা হয়েছে তারমধ্যে এটি অন্যতম।
সংসদ ও বিধানসভা আসন পুননির্ধারণ অর্ডার, ২০০৮ অনুযায়ী বিহারের ১২৩ নং আসন হিসাবে হাজিপুর (সমষ্টি উন্নয়ন ব্লক) নিয়ে হাজিপুর বিধানসভা কেন্দ্র গঠিত হয়।
হাজিপুর বিধানসভা কেন্দ্র ২১নং হাজিপুর লোকসভা কেন্দ্রের অন্তর্ভুক্ত।
সুনানে নাসাই
সুনানে নাসাই অন্যনামে আস সুনানুস সগীর একটি হাদিস গ্রন্থ। এটি মুসলমানদের অন্যতম ছয়টি বিশুদ্ধ হাদিস গ্রন্থের মধ্যে একটি হাদিস গ্রন্থ।
সুনানে নাসাই সিহাহ সিত্তাহের অন্যতম একটি হাদিস গ্রন্থ। এই গ্রন্থের সংকলনকারী ইমাম নাসাই (র:) ।
সুনানে নাসায়ী – লেখক ইমাম নাসাই (র:)। এ গ্রন্থে শরয়ী বিধি-বিধান সংক্রান্ত হাদিসসমূহ ব্যাপকভাবে সংরক্ষিত করা হয়েছে। ফিকহী আইন-বিধান ও মাসআলা-মাসায়েলের একটি উত্তম উৎস এ গ্রন্থ। সহীহ দুর্বল উভয় প্রকার হাদীস র‍য়েছে।
আহমেদ শাহ বাহাদুর
আহমেদ শাহ বাহাদুর-এর পুরো নাম ছিল "আবু নাসির মুজাহিদ উদ্দিন মুহাম্মদ আহমেদ শাহ বাহাদুর"'
রাহুল ঢোলাকিয়া
রাহুল ঢোলাকিয়া একজন ভারতীয় চলচ্চিত্র পরিচালক, প্রযোজক ও চিত্রনাট্যকার। তারজাতীয় চলচ্চিত্র পুরস্কার জয়ী "পারজানিয়া" (২০০৫) চলচ্চিত্রের জন্যে তিনি বিখ্যাত। এর পূর্বে তিনি "টিনএজ প্যারেন্টস" ও "নিউইয়র্ক ট্যাক্সি ড্রাইভার" নামে দুটি প্রামাণ্যচিত্র তৈরি করেছেন।
পেশাদার বিজ্ঞাপননির্মাতা রক্ষা এবং পরী ঢোলাকিয়ার সন্তান রাহুল জন্মগ্রহণ করেন মুম্বাইয়ে। ছোটবেলায় সেখানেই তিঅঁই পড়ালেখা করেন এবং সেন্ট জেভিয়ার্স কলেজ হতে বিএসসি সমাপ্ত করেন।
সম্প্রতি তিনি শাহরুখ খান অভিনীত "রইস" চলচ্চিত্রটি পরিচালনা করেছেন। চলচ্চিত্রটি ২০১৭-র ২৫ জানুয়ারি তারিখে মুক্তির অপেক্ষায় আছে।
ফয়সাল হোসেন
ফয়সাল হোসেন (জন্ম: ২৬ অক্টোবর, ১৯৭৮) চট্টগ্রামে জন্মগ্রহণকারী সাবেক বাংলাদেশী ক্রিকেটার। বাংলাদেশ ক্রিকেট দলের পক্ষে আন্তর্জাতিক ক্রিকেটে অংশ নিয়েছেন। ঘরোয়া প্রথম-শ্রেণীর ক্রিকেটে চট্টগ্রাম বিভাগের প্রতিনিধিত্ব করেছেন। দলে তিনি মূলতঃ মাঝারি সারির বামহাতি ব্যাটসম্যানরূপে খেলতেন। এছাড়াও বামহাতে লেগ ব্রেক বোলিংয়ে পারদর্শিতা দেখিয়েছেন। ২০০৪ সালে বাংলাদেশের পক্ষে আন্তর্জাতিক ক্রিকেটে অংশগ্রহণ করেন। সমগ্র খেলোয়াড়ী জীবনে একটিমাত্র টেস্ট ও চারটি একদিনের আন্তর্জাতিকে অংশ নিতে পেরেছেন। তবে, তার ক্রীড়ানৈপুণ্য দলে তেমন প্রভাব ফেলতে পারেনি। আন্তর্জাতিক অঙ্গনে দূর্বল ক্রীড়াশৈলী প্রদর্শনের কারণে জাতীয় দল থেকে বাদ পড়েন তিনি।
১৮ মে, ২০০৪ তারিখে একদিনের আন্তর্জাতিকে অভিষেক ঘটে তার। ওয়েস্ট ইন্ডিজের বিপক্ষে ঐ খেলায় পাঁচ নম্বরে ব্যাটিংয়ে নেমে ১৭ রান তুলেছিলেন যা তার সর্বোচ্চ ব্যক্তিগত সংগ্রহ ছিল। ২৯ জুলাই, ২০০৪ তারিখে সর্বশেষ ওডিআইয়ে অংশগ্রহণ করেন তিনি।
২৮ মে, ২০০৪ তারিখে ওয়েস্ট ইন্ডিজের বিপক্ষে টেস্ট ক্রিকেটে বিস্ময়কারীরূপে পরিচিত একমাত্র টেস্টে অংশ নেন। ছয় নম্বরে ব্যাটিংয়ে নেমে উভয় ইনিংসে যথাক্রমে ৫ ও ২ রান তোলেন। আগস্ট, ২০০৪ সালে অনুষ্ঠিত আইসিসি চ্যাম্পিয়ন্স ট্রফি প্রতিযোগিতায় সংরক্ষিত খেলোয়াড়ের তালিকায় ছিলেন। তিনি আঘাতপ্রাপ্ত অধিনায়ক হাবিবুল বাশারের বিকল্প হিসেবে অন্তর্ভুক্ত হন। কিন্তু কোন খেলায় অংশগ্রহণের সুযোগ ঘটেনি তার।
সর্বশেষ টেস্টে অংশ নেয়ার চার বছর বাদে ডিসেম্বর, ২০০৮ সালে স্বদেশে অনুষ্ঠিত সফরকারী শ্রীলঙ্কা ক্রিকেট দলের বিপক্ষে খেলায় জন্য তাকে পুণরায় আমন্ত্রণ জানানো হয়। ২০০৮-০৯ মৌসুমের ঘরোয়া প্রথম-শ্রেণীর ক্রিকেট ব্যাট হাতে ভীষণ সফলতা লাভ করেন তিনি। ৭০.৫৬ গড়ে ৯৮৩ রান ওঠান। ২০০৯-১০ মৌসুমে দ্বিতীয় সর্বাধিক রান সংগ্রহ করেন তিনি। এরফলে একদিনের আন্তর্জাতিকে পুণরায় ডাক আসে তার।
ইংল্যান্ড সফরে দুইটি ওডিআইয়ে অংশ নেন। সেখানে ব্যক্তিগত সর্বোচ্চ অপরাজিত ২৬ তোলেন। তন্মধ্যে ১ম ওডিআইয়ে বোলিংয়ের সময়ে দূর্ঘটনার সূচনা হয়। ইয়ান বেলকে লক্ষ্য করে স্পিন বোলিং করলে উইকেট-রক্ষক ও দলীয় সহঃ অধিনায়ক মুশফিকুর রহিমের হ্যালমেটের গ্রীলে বল স্পর্শ করলে তিনি মারাত্মক জখমের শিকার হন ও আঘাতের কারণে সিরিজের বাদবাকি খেলায় অংশ নিতে পারেননি। দ্বিতীয় একদিনের আন্তর্জাতিকে খেলেননি। ঐ খেলায় বাংলাদেশ ক্রিকেট দল ৫ রানের ব্যবধানে নাটকীয়ভাবে জয় পায়। তবে ঐ সিরিজে তার দল ২-১ ব্যবধানে পরাজিত হয়েছিল। আয়ারল্যান্ড ক্রিকেট দলের বিপক্ষে খেলেন। আট নম্বরে ব্যাটিংয়ে নেমে অপরাজিত ৮ রান তুলেন। ১-০ ব্যবধানে পিছিয়ে পড়ার পর সিরিজটি ১-১ ব্যবধানে ড্র হয়েছিল। ইংল্যান্ড সফরের পর বাংলাদেশ দল থেকে বাদ পড়েন।
২০০৭ সালে থ্রোয়িংয়ের বিষয়ে তার বোলিং ভঙ্গীমায় সন্দেহের উদ্রেক হয়। ফলশ্রুতিতে প্রতিযোগিতামূলক ক্রিকেটে পর্যবেক্ষণের শর্তসাপেক্ষে বোলিং করার জন্য অনুমোদন দেয়া হয়। পুণরায় অভিযুক্ত হলে তাকে আজীবন নিষিদ্ধতার কবলে পড়ার শর্তারোপ করা হয়। সেজন্যে ২০০৭-০৮ মৌসুমে বোলিং করা থেকে নিজেকে বিরত রাখেন।
২০০৮ সালের ইংরেজ ক্রিকেট মৌসুমে কেন্ট ক্রিকেট লীগে অংশ নেন। চিজলহার্স্ট ও ওয়েস্ট কেন্ট ক্রিকেট ক্লাবের প্রতিনিধিত্ব করেন তিনি।
আখলাক
আখলাক দ্বারা সাধারনত মানুষের দৈনন্দিন কাজকর্মের মধ্য দিয়ে যে আচার-আচরণ ও স্বভাব-চরিত্রের প্রকাশ পায় তাকে বোঝায়। মানব জীবনের ব্যক্তিগত, সামাজিক এবং আন্তর্জাতিক সকল দিকই আখলাকের অন্তভূক্ত।
আখলাক আরবি শব্দ খুলুকুন এর বহুবচন। যার অর্থ চরিত্র বা স্বভাব।
ইসলামি শাস্ত্র ও আইন অনুযায়ী আখলাক দুই প্রকার। যথা:
মানব জীবনের উত্তম গুণাবলিকে আখলাকে হামিদাহ বা প্রশংসনীয় চরিত্র বলে। যেমন-ধৈর্য, সততা, দেশপ্রেম, সমাজসেবা প্রভৃতি।
মানব জীবনের নিকৃষ্ট চরিত্রকে আখলাকে যামিমা বা নিন্দনীয় চরিত্র বলে। যেমন-অহংকার, ঘৃনা, মিথ্যাচার, সুদ ইত্যাদি।
ইসলামের দৃষ্টিতে আখলাকের গুরুত্ব অনেক। সকল নবিই নিজ নিজ জাতিকে উত্তম চরিত্রের শিক্ষা দিয়েছেন। আর উন্নত চরিত্রকে পূর্ণতা দানের জন্য শেষ নবি হযরত মুহাম্মদ (স.) কে আল্লাহ তায়ালা পাঠিয়েছেন।
মৃত্যুকালীন জবানবন্দী
মৃত্যুকালীন জবানবন্দী (Dying Declaration) হলো আদালত প্রচলিত ও বহুল ব্যবহৃত একটি পরিভাষা যা ভারতীয় সাক্ষ্য আইনের (Indian Evidence Act -1872) ৩২ নং ধারার (১) উপধারা বলে সাক্ষ্য হিসেবে গ্রাহ্য করা হয়। সাধারণভাবে ব্যক্তির দেওয়া মৌখিক সাক্ষ্য সেই ব্যক্তির অনুপস্থিতিতে গ্রহনযোগ্য নয়, মৃত্যুকালীন জবানবন্দী সেক্ষেত্রে একটি বিশেষ ব্যতিক্রম।
মৃত্যুকালীন জবানবন্দী প্রাসঙ্গিক হতে গেলে মূলত: ১) সাক্ষ্যদানকারীর মৃত্যু হতে হবে ২) জবানবন্দী তার মৃত্যুর কারণ বা মৃত্যুর সাথে সরাসরি সম্পর্ক যুক্ত হতে হবে ৩) মৃত্যুর কারণ প্রশ্নাধীন বিষয় হতে হবে।
আইনানুসারে জবানবন্দী নথিবদ্ধকারী যদি প্রসাশনিক (Executive) বা বিচারবিভাগীয় ম্যাজিস্ট্রেট (Judicial) নাও হন তবু সেই সাক্ষ্য গ্রহনযোগ্য হতে পারে। সংশ্লিষ্ট যেকোনো ব্যক্তি, পুলিশ, ডাক্তার এই সাক্ষ্য গ্রহন করতে পারেন অবস্থার প্রেক্ষিতে। মৃত্যুকালীন জবানবন্দী কোনো বিশেষ ব্যক্তিকেই নথিবদ্ধ করতে হবে এমন কোনো বাঁধাধরা নিয়ম ভারতীয় সাক্ষ্য আইনে নেই।
মৃত্যুকালীন জবানবন্দী আদালতে শপথনামা পূর্বক নেওয়া হয়না বা তার প্রতি-পরীক্ষা (Cross Examination) ও করার সুযোগ থাকেনা। কিন্তু এই সাক্ষ্য 'অন্যের শোনা সাক্ষ্য' (Hearsay Evidence) হিসেবে ব্যতিক্রমী ভাবে গ্রহনযোগ্য হতে পারে আদালতের বিবেচনায়। জবানবন্দীর বিশ্বাসযোগ্যতা, প্রাসঙ্গিক পরিস্থিতি বিচার করে আদালত যদি মনে করেন তবে এই সাক্ষ্যের ভিত্তিতে অপরাধীকে দোষী সাব্যাস্ত করতেও পারেন।
টাইম ফুল
টাইম ফুল, () হল একটি ফুলগাছ যেটি পরচুলাচাচাই পরিবারের অন্তর্গত। এটি আর্জেন্টিনা, ব্রাজিলের দক্ষিণাঞ্চল, উরুগুয়ে এবং প্রায় সময় বাগানে চাষ করা হয়। এর আরো অনেক নাম আছে। এদের মধ্যে উল্লেখযোগ্য রোজ মস, এগারটার ফুল, মেক্সিকান গোলাপ, মস রোজ, ভিয়েতনামের গোলাপ, সূর্য গোলাপ, পাথর গোলাপ, এবং মস রোজ পার্সলে ।
পাকিস্তানে একে গুল দোপেহেরি বলা হয়। যার অর্থ বিকেল বেলার ফুল। কারণ এটি বিকেলেই সুন্দর প্রস্ফুটিত হয়। আবার বাংলাদেশে একে বলা হয় টাইম ফুল। কারণ এটি বিশেষ সময়ে ফুটে থাকে। এছাড়া স্থান ভেদে একে বিভিন্ন নামে ডাকা হয়।
অনেক চাষাবিদই এটি চাষ করে থাকেন বিশেষ করে এর বিভিন্ন রঙ এর জন্য যা সৌন্দর্য বর্ধন করে। এটির জন্য পর্যাপ্ত সূর্যালোকের প্রয়োজন এবং মাটিতে পরিমিত পানি প্রয়োজন।
হামিদা বানু শোভা
ড. হামিদা বানু শোভা (জন্ম: ২ ফেব্রুয়ারি ১৯৫৪) হলেন একজন বাংলাদেশী শিক্ষাবিদ, ব্যবসায়ী ও রাজনীতিবিদ। তিনি কুইন্স বিশ্ববিদ্যালয়ের প্রতিষ্ঠাতা ও চেয়ারম্যান। তিনি নীলফামারী-১ থেকে নির্বাচিত অষ্টম জাতীয় সংসদের এবং নবম জাতীয় সংসদের সংরক্ষিত মহিলা আসনের সংসদ সদস্য।
হামিদা বানু শোভা ১৯৫৪ সালের ২ ফেব্রুয়ারি জন্মগ্রহণ করেন।
হামিদা বানু শোভা ২০০১ সালের জাতীয় সংসদ নির্বাচনে নীলফামারী-১ (ডোমার ডিমলা) আসন থেকে আওয়ামী লীগ দলীয় প্রার্থী হিসাবে সংসদ সদস্য নির্বাচিত হন। এর পূর্বে ১৯৯৬ সালের সাধারন নির্বাচনে তিনি স্বতন্ত্র প্রার্থী হিসাবে প্রতিদ্বন্দ্বিতা করেছিলেন কিন্তু পরাজিত হন। ২০০৮ সালে নির্বাচনে তিনি মনোনয়ন পাননি কিন্তু আওয়ামী লীগ সরকার গঠন করলে তিনি জাতীয় সংসদের সংরক্ষিত মহিলা আসন-৩৬ এর জন্য সদস্য মনোনীত হন। ২০০৯ সাল থেকে শোভা আওয়ামী লীগের সাব-কমিটির সহকারী সেক্রেটারি হিসাবে দ্বায়িত্ব পালন করছেন।
ভবানীগঞ্জ বিশ্ববিদ্যালয় কলেজ
ভবানীগঞ্জ বিশ্ববিদ্যালয় কলেজ স্থাপিত ১৯৭৩ সালে। পূর্বে কলেজটির নাম ছিল ভবানীগঞ্জ ডিগ্রী কলেজ। কলেজটি বাগমারা উপজেলার প্রাণকেন্দ্র ভবানীগঞ্জ বাজারের পার্শ্বে অবস্থিত। প্রাচীনতম, অবস্থানগত ও পাঠদানের দিগ দিয়ে কলেজটি উপজেলার শ্রেষ্ঠ বিদ্যাপীঠ হিসাবে বিবেচিত। কলেজটিতে ২০০৯-১০ শিক্ষাবর্ষ হতে জাতীয় বিশ্ববিদ্যালয়ের অধীনে অনার্স বিষয়ে পাঠদান হচ্ছে।
অর্জনঃ জাতীয় বিশ্ববিদ্যালয়ের র্যাংকিং ২০১৫-
এর সম্মাননায় রাজশাহী বিভাগের
বেসরকারী বিশ্ববিদ্যালয়ের মধ্যে প্রথম
স্থান এবং সরকারী কলেজের মধ্যে ৪র্থ
স্থান অর্জন করেছে ভবানীগঞ্জ বিশ্ববিদ্যালয়ের কলেজ।
=অবস্থান =
কলেজটি ভবানিগঞ্জ বাজারের পশ্চিম পার্শ্বে অবস্থিত। কলেজটির পশ্চিম ও দক্ষিণ ধার ঘেষা রানী (ফকিরনি) নদী।
শান্তিসুধা ঘোষ
শান্তিসুধা ঘোষ (২৭ জুন ১৯০৭ — ৭ মে ১৯৯২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব।
শান্তিসুধা ঘোষ ২৭ জুন, ১৯০৭ সালে বরিশাল জেলায় জন্মগ্রহণ করেন। কিন্তু পিতৃভূমি ছিল বরিশালের গাভা গ্রামে। তাঁর পিতার নাম ক্ষত্রনাথ ঘোষ ও মাতার নাম অন্নদাসুন্দরী দেবী। দেবীপ্রসাদ ঘোষ ছিলেন তাঁর জ্যেষ্ঠ ভ্রাতা।
ছাত্রী হিসাবে তিনি মেধাবী ছিলেন। কিন্তু ছাত্রাবস্থায় রাজনীতি করেন নাই। ১৯১৯ সালে জালিয়ানওয়ালাবগের হত্যাকাণ্ডের পড়ে নিজের মধ্যে রাজনৈতিক চেতনার জাগ্রত হয়। তিনি ১৯৩১ সালে মেয়েদের নিয়ে 'শান্তি বাহিনী' নামে সংঘ গড়ে তোলেন। ১৯৩৩ সালের ১১ নভেম্বর ভেক্টোরিয়া কলেজ থেকে সন্দেহক্রমে গ্রেপ্তার হন। 'ভারত ছাড়' আন্দোলনে যোগ দেয়ায় তিনিগ্রেপ্তার হন। ১৯৪২ সালে ২ সেপ্টেম্বর। 'নিখিল ভারত মহিলা সম্মেলনে'-এর ভারপ্রাপ্ত সদস্য ছিলেন।
তাঁর সম্পাদিত কয়েকটি পত্রিকার নাম-
শান্তিসুধা ঘোষ ৭ মে ১৯৯২ ডিসেম্বর মৃত্যুবরণ করেন।
গ্রাভিটন
প্রমিত মডেল অনুযায়ী মহাবিশ্বের সকল কণাকে ২ ভাগে ভাগ করা হয়। ১.ফার্মিওন এবং ২.বোসন।ফার্মিওন শ্রেণীতে থাকে এলিমেন্টারি পার্টিকেল, যা দিয়ে সাধারনত বস্তু তৈরী হয়। যেমনঃ ইলেকট্রন,প্রোটন ইত্যাদি। আর বোসন শ্রেণীতে থাকে সেসব পার্টিকেল, যাদের আদান প্রদানের মাধ্যমে মহাবিশ্বের মৌলিক বলগুলো টিকে থাকে। যেমনঃ তাড়িতচৌম্বক বল এর বাহক ফোটন। এসব মৌলিক বলগুলোর প্রায় সবগুলোরই বাহক কণা আবিষ্কৃত হয়েছে,একটি বাদে।আর তা হল মহাকর্ষ এর বাহক। মহাকর্ষ বলের বাহক আজ পর্যন্ত পাওয়া যায়নি। এই বাহক কণাটির নাম দেয়া হয়েছে গ্রাভিটন।
বিয়াঙ্কা কাস্তাফিয়র
বিয়াঙ্কা কাস্তাফিয়র, "মিলানের কোকিলকণ্ঠী", হার্জের আঁকা "দুঃসাহসী টিন‌টিন" কমিকস সিরিজের একটি প্রধান চরিত্র। তিনি একজন অপেরা গায়িকা হলেও ঘটনাচক্রে টিনটিনের বিভিন্ন অভিযানে বারবার জড়িয়ে পড়েন। আর তার আচার-আচরণ পছন্দ হয় না ক্যাপ্টেন হ্যাডকের, সচরাচর নাবিকদের যেমন ভাবা হয়। কাস্তাফিয়র কৌতুকপ্রদভাবে আত্মমুগ্ধ, খেয়ালী, ভুলোমনা এবং বেশি কথা বলেন; আর তিনি জানেননা যে, তার গলা কত খনখনে এবং কণ্ঠ সাংঘাতিক উঁচু। তবে তিনি আসলে উদারমনের মানুষ, অমায়িক এবং যথেষ্ট ধনী।
ইতালীয় ভাষায় তার নামের প্রথমাংশের অর্থ "সাদা" (স্ত্রী), আর দ্বিতীয়াংশের অর্থ "পবিত্র ফুল"।
ইতালীয় এই কিন্নরকণ্ঠী গায়িকাকে প্রথম দেখা যায় "ওটোকারের রাজদণ্ডে", এরপর একে একে "মমির অভিশাপ", "ক্যালকুলাসের কাণ্ড", "পান্না কোথায়", "বিপ্লবীদের দঙ্গলে", "লোহিত সাগরের হাঙর" এবং পরবর্তীতে সম্ভাব্য অসমাপ্ত "বর্ণশিল্প রহস্য" গল্পগুলোতে। "কালো সোনার দেশে" ও "তিব্বতে টিনটিনে" তার গান রেডিওতে বাজতে শোনা যায়। এছাড়া "ফ্লাইট ৭১৪"-তে ক্যাপ্টেন তার গান গাওয়ার কল্পনা করে এবং "চন্দ্রলোকে অভিযানে" কাস্তাফিয়রের সেই গানের কলি স্মরণ করে।
আগামী (চলচ্চিত্র)
আগামী মোরশেদুল ইসলাম পরিচালিত ১৯৮৪ সালের বাংলাদেশী স্বল্পদৈর্ঘ্য চলচ্চিত্র। বাংলাদেশের স্বাধীনতা যুদ্ধভিত্তিক এই চলচ্চিত্রের কাহিনী, চিত্রনাট্য ও সংলাপ লিখেছেন মোরশেদুল ইসলাম। এতে অভিনয় করেছেন পীযুষ বন্দ্যোপাধ্যায়, ফাহমিদা পারভীন মিঠু, আলী যাকের, মুজিবুর রহমান দিলু, রওশন জামিল প্রমুখ।
চলচ্চিত্রটি ১৯৮৪ সালের ফেব্রুয়ারি মাসে চট্টগ্রামে মুক্তি পায়। নয়াদিল্লীতে অনুষ্ঠিত ১০ম আন্তর্জাতিক চলচ্চিত্র উত্‍সবে চলচ্চিত্রটি প্রদর্শিত হয় এবং মোরশেদুল ইসলাম শ্রেষ্ঠ পরিচালনার জন্য 'রৌপ্য ময়ূর' অর্জন করেন। এছাড়া ৯ম জাতীয় চলচ্চিত্র পুরস্কারে ছবিটি শ্রেষ্ঠ স্বল্পদৈর্ঘ্য চলচ্চিত্র বিভাগে পুরস্কৃত হয়।
যুদ্ধ শেষ। কিন্তু মুক্তিযোদ্ধারা এখনও অবহেলিত। রাজাকার এখনও গ্রামের মাতব্বর। এক বীরঙ্গনা গ্রামের মাতব্বরের কামনার বশবর্তী হতে না চাওয়ায় গ্রামচ্যুত। এমনই চিত্র তুলে ধরা হয়েছে এই চলচ্চিত্রে।
আগামী চলচ্চিত্রের নির্মাণ কাজ শুরু হয় ১৯৮৩ সালের মাঝামাঝিতে। ছবিটি ১৬ মিলিমিটারে নির্মিত হয়। নির্মাণের পর বাংলাদেশ চলচ্চিত্র সেন্সর বোর্ড নানা আপত্তির কথা বলে ছবিটিকে সেন্সর ছাড়পত্র দিতে দেরি করতে থাকে। ছবিতে ব্যবহৃত ‘জয় বাংলা’, ‘পাকিস্তানি মিলিটারি’, ‘রাজাকার’ ইত্যাদি শব্দ; পাকিস্তানি সেনা কর্তৃক অত্যাচারের দৃশ্য নিয়ে আপত্তি ছিল সেন্সর বোর্ডের। এ নিয়ে সারাদেশে প্রতিবাদ হলে শেষ পর্যন্ত সেন্সর বোর্ড ছাড়পত্র দিতে বাধ্য হয়।
জয়লন ওয়াগ
জয়লন ওয়াগ () হার্জের আঁকা "দুঃসাহসী টিন‌টিন" কমিকস সিরিজের একটি প্রধান চরিত্র। সে একজন সঙ্গপ্রিয়, সরল ও হামবড়া লোক, আর গল্পের মধ্যে সে প্রায়ই হুটহাট করে ঢুকে পড়ে।
ক্যাপ্টেন হ্যাডক ওয়াগকে পছন্দ করে না এবং তার অনাহুত আগমনে বিরক্তবোধ করে। কিন্তু আমুদে স্বভাবের ওয়াগ এসব খেয়াল করেনা, বরং নিজেকে সে ক্যাপ্টেনের খুব ভালো বন্ধু বলে মনে করে। মাঝেমধ্যে ওয়াগ পথজ্ঞানহীন পর্যটক হিসেবে উদ্ভট জায়গায় গিয়ে হাজির হয়, যেখানে হয়তো টিনটিন ও হ্যাডক কোনো অভিযানে ব্যস্ত ছিল আর সেও তাতে জড়িয়ে পড়ে। এমনিতে পেশাগতভাবে সে বীমা কোম্পানির দালাল, আন্যান্য লোকদের বীমা করাবার জন্যে সাধাসাধি করে। এছাড়া আলাপের মধ্যে ওয়াগ প্রায়ই তার খুড়ো নাপিত আনাতোলের কথা বলে থাকে।
জয়লন ওয়াগ চরিত্রটির অনুপ্রেরণা ছিল এক সেলসম্যান যে কিনা অনাহুতভাবে হার্জের বাড়িতে এসে জুড়ে বসেছিল। তবে হার্জ একে বলতেন "বেলজিকাইন", মানে হীনচেতা বেলজীয় লোক যার আত্মসচেতনতা নেই। সিরিজে ওয়াগ বেশ দেরিতে এসেছে, শুরু করেছে "ক্যালকুলাসের কাণ্ডে", যেখানে তার হামবড়া ভাব আর সংবেদনহীনতা ক্যাপ্টেনকে রাগিয়ে দিয়েছিল। এরপর "লোহিত সাগরের হাঙর", "পান্না কোথায়", "ফ্লাইট ৭১৪" এবং "বিপ্লবীদের দঙ্গলে" গল্পগুলোতে তাকে দেখা গেছে।
সাধারণত টিনটিন কমিকসের ক্ষেত্রে চরিত্রদের নামগুলোর আক্ষরিক অনুবাদ না করে নতুন কোনো কৌতুককর নাম দেয়া হয়। হার্জ ফরাসীতে যেরকম নাম দিতে চেয়েছিলেন তার সরাসরি অনুবাদ হয়না, তবে এটুকু বলা যায় যে, তিনি একটা "ফুলেফেঁপে ওঠা" নাম চেয়েছিলেন, যেটা একইসাথে নাদুসনুদুস ও দুর্বল শোনাবে। ওয়াগের আসল ফরাসী নাম ছিল সেরাফিন লেম্পুন।
বাংলাদেশ জাতীয় চলচ্চিত্র পুরস্কার আজীবন সম্মাননা
বাংলাদেশ জাতীয় চলচ্চিত্র পুরস্কার আজীবন সম্মাননা বাংলাদেশের চলচ্চিত্রে অসাধারণ অবদানের জন্য প্রদত্ত বাংলাদেশের সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ২০০৯ সাল থেকে প্রতি বছর দেওয়া হয়। প্রথমবার এই পুরস্কারে সম্মানিত হন অভিনেত্রী সুলতানা জামান। আনোয়ার হোসেন এই বিভাগে বয়োজ্যেষ্ঠ বিজয়ী। তিনি ৭৮ বছর বয়সে এই পুরস্কারে সম্মানিত হন।
জনসন ও রনসন
জনসন ও রনসন () হার্জের আঁকা "দুঃসাহসী টিন‌টিন" কমিকস সিরিজের দুটি প্রধান চরিত্র। তারা দুই অপদার্থ গোয়েন্দা পুরো সিরিজে হাস্যরস যোগায়। তাদের ডাকনামগুলো একই রকম শোনালেও স্পষ্টতই আলাদা, অর্থাৎ তারাও ভিন্ন ভিন্ন। কিন্তু একমাত্র গোঁফের আকৃতিতে পার্থক্য ছাড়া তাদের দুজনকে দেখে অভিন্ন যমজ বলে মনে হয়। জবরজং এই দুজন অতিমাত্রায় কথা পেঁচিয়ে ফেলে আর তদন্তে কোনো ক্লু না পেয়ে শেষে ভুল লোককে গ্রেপ্তার করে নিয়ে যায়। তবে এরপরও তারা কোনোভাবে বড়সড় কাজের দায়িত্ব পায় আর ইন্টারপোলে চাকরি করে।
জনসন ও রনসন সাধারণত বোলার হ্যাট পরে আর হাতে ছড়ি রাখে। তবে বিদেশের মিশনে গেলে তারা সেদেশের স্থানিক পোশাক পরে যাতে তারা লোকজনের সাথে মিশে যেতে পারে। কিন্তু একেবারে লোকজ বা সেকেলে পোশাক পরার কারণে তারা বরং লোকেদের কাছে দর্শনীয় বস্তু হয়ে ওঠে।
গোয়েন্দা চরিত্রদ্বয়ের আংশিক প্রেরণা ছিলেন হার্জের বাবা এবং চাচা। তারা ছিলেন যমজ ভাই আর তারাও একইরকম বোলার টুপি ও ছড়ি ব্যবহার করতেন।
মূল ফরাসীতে দুপোঁ ও দুপোঁ নামদুটি ডাকনাম হিসেবে প্রচুর ব্যবহৃত হতো, এদের উচ্চারণও অভিন্ন ()। তাই অনুবাদকেরাও নিজ নিজ ভাষায় অতিপরিচিত এবং কাছাকাছি উচ্চারণের নাম ব্যবহার করতে চেষ্টা করেছেন। ফলে সৃষ্টি হয়েছে এরকম তালিকা:
কিছু ভাষায় মূল ফরাসী নামগুলোকেই স্থানীয় উচ্চারণে ব্যবহার করা হয়েছে। যেমন:
মূল দুপোঁ ও দুপোঁ রাখা হয়েছে সুইডিশ, ডেনিশ, নরওয়েজীয়, তুর্কি, ফিনিশ, ইতালীয়, বাস্ক, কাতালান ভাষায় এবং স্পেনীয় ভাষার ক্যাস্টরম্যান সংস্করণ ও নতুনতর পর্তুগিজ সংস্করণে।
টিনটিন-অঙ্কিত মুদ্রা
বেলজীয় কার্টুনিস্ট হার্জের আঁকা ও লেখা "দুঃসাহসী টিনটিন" কমিকস সিরিজের সন্মানে প্রকাশিত স্মারক মুদ্রাগুলোর একটি তালিকা নিচে দেওয়া হলো।
টিনটিনের ৭৫তম বার্ষিকী উপলক্ষে তার সন্মানে ৪ জানুয়ারি তারিখে ১০ ইউরো মূল্যের রৌপ্যমুদ্রা প্রকাশ করা হয়। মোট ৫০,০০০ মুদ্রা ছাড়া হয়েছিল যার প্রতিটি বিক্রি করা হয় ৩১ ইউরোতে। এগুলো কেবলমাত্র বেলজিয়ামের অভ্যন্তরেই বৈধ মুদ্রা হিসেধে ব্যবহার করা যাবে।
"চাঁদে টিনটিন" প্রকাশের ৫০ বছর উপলক্ষে জুনের শেষদিকে ১০ ইউরো মূল্যমানের ১০,০০০ মুদ্রা ছাড়া হয়।
হার্জের জন্মশতবার্ষিকী উপলক্ষে স্মারক মুদ্রা ছাড়া হয়েছে।
ডাকটিকিটে টিনটিন
বনলতা সেন (চক্রবর্তী)
বনলতা সেন (ডিসেম্বর, ১৯১৫ - ১ ফেব্রুয়ারি, ১৯৮৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব।
বনলতা সেন ১৯০৫ সালে ফরিদপুর জেলার কার্তিকপুর গ্রামে জন্মগ্রহণ করেন। তাঁর পিতার নাম কালীপ্রসন্ন সেন ও মাতার নাম সরোজিনী দেবী। তাঁর পরিবার স্বদেশী আন্দোলনের সাথে যুক্ত ছিল সে কারণে তিনিও ছোটবেলা থেকে স্বদেশপ্রীতিতে উদ্বুদ্ধ হন।
১৯৩০ সালে 'লবণ আইন অমান্য আন্দোলন' শুরু হয়। সে সময় তিনি অনুশীলন সমিতি যুক্ত হন। ১৯৩৭ সালে বন্দি মুক্তি আন্দোলন, ভারতের ছাত্র ফেডারেশন, এর সাথে যুক্ত ছিলেন। ১৯৪২ সালে তিনি গ্রেপ্তার হন। ১৯৪৫ সালে মুক্তি পান। ১৯৪৬ সালে দাঙ্গার সময় তিনি রিলিফের কাজ করেন। নানা স্থানে শ্রমিক আন্দোলনের সাথে তিনি যুক্ত ছিলেন। মহিলাদের মাঝে কাজ গড়ে তোলার জন্য বিভিন্ন মহিলা সংগঠনে যুক্ত ছিলেন।
বনলতা সেন ১ ফেব্রুয়ারি ১৯৮৮ সালে মারা যান।
খয়েরচক
খয়েরচক(বৈজ্ঞানিক নাম: "Elymnias hypermnestra(Linnaeus)")এক প্রজাতির মাঝারি আকারের প্রজাপতি। এদের উপরের ডানা গাঢ় বাদামী বর্ণের এবং ডানার কৌনিক প্রান্ত ঘেঁষে একটা সাদাটে ছোপ দেখা যায়। খয়েরচক 'নিমফ্যালিডি' পরিবারের।
খয়েরচকের প্রসারিত অবস্থায় ডানার আকার ৬০-৮০মিলিমিটার দৈর্ঘ্যের হয়।
ভারতে প্রাপ্ত খয়েরচকের উপপ্রজাতিসমূহ হল- 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ খয়েরচকের নীচের পিঠ গাঢ় খয়েরি বর্ণের। ডানার প্রান্তের দিকে হালকা খয়েরি এবং সাদা বর্ণের সূক্ষ্ম আঁচড় দেখা যায়। ডানার শীর্ষের কাছে সাদা তেকোনা দাগ থাকে। সামনের ডানার শীর্ষের কাছে নীল ছোপ এবং একটু ভিতর দিকে কয়েকটি নীল বিন্দুর সারি থাকে। পিছনের ডানার প্রান্তে সামান্য খয়েরি –কমলা রঙের পটি দেখা যায়, যা ধীরে ধীরে ডানার জমির রঙের সঙ্গে ক্রমশ মিশে যায়। পটির মধ্যে একই রঙের কিন্তু তুলনায় গাঢ় কয়েকটি ছোপ থাকে।
স্ত্রী খয়েরচকের নীচের পিঠ পুরুষ খয়েরচক এর সাদৃশ্য কিন্তু রঙ অনেকটা ফ্যাকাশে।
এদের ডানা খুলে রোদ পোয়াতে দেখা যায় না তেমন তবে রোদে এদের ওড়াওড়ি করতে দেখা যায়। এরা একটানা বেশিক্ষন ওড়ে না, ওড়ার খানিক পরেই কাছাকাছি গাছের পাতায় বসে পড়ে। এরা প্রায় দশ-পনেরো ফুট উচ্চতায় বসে থাকে।
ডিমের বর্ন সাদা এবং লিচুর শাঁসের মতো সজল ভাব দেখা যায়। এরা সাধারনত পাতার নীচের পিঠে ডিম পাড়ে। পছন্দসই একই গাছে বিভিন্ন পাতায় অথবা একই পাতায় একাধিক ফলকে একাধিক ডিম পাড়তে দেখা যায়।
খয়েরচকের শূককীটগুলি সবুজ বর্ণের তাতে হলুদের ছোঁয়া দেখা যায়। মাথায় দুটি রোঁয়াঅলা লালচে খয়েরি বর্ণের শিং থাকে। মাথাটি চ্যাপ্টা আকৃতির এবং ময়লা সাদা জমির উপর লালচে খয়েরি ছিট যুক্ত। 
শরীর দু'প্রান্ত বরাবর সরু এবং দেহের শেষাংশে দুটি সরু লালচে বাদামি বর্ণের লেজের মতো অংশ থাকে। দেহের দৈর্ঘ্য বরাবর অনেকগুলি সরু হলুদ রেখা দেখা যায়। পিঠের মাঝখানে একজোড়া সমান্তরাল হলুদ রেখা আছে যার ওপর জায়গায় জায়গায় কালো এবং লাল বিন্দু আছে। শরীর জুড়ে রোঁয়া দেখা যায়। রোঁয়াগুলি স্বচ্ছ ধরনের।
শূককীটগুলি কচি পাতার ধার থেকে খেতে শুরু করে এবং ক্রমশ পাতার ভিতর দিকে এগোতে থাকে। পাতার মধ্যশিরাটি অক্ষত রাখে। পাতার যেখনটায় বসে থাকে সেখানে হালকা রেশমি সুতোর প্রলেপ মাখিয়ে রাখে।
এই শূককীট বিভিন্ন ধরনের পাম গাছের নারকেল "", "Calamus pseudo-tenuis", "", "Calamus thwaitesii", "", "Phoenix loureiroi" and "Licuala" sp. কচি পাতার রসালো অংশ আহার করে।
খয়েরচকের মূককীট হলদেটে সবুজ বর্ণের। রৌদ্রে মনে হয় ফ্লুরোসেন্ট ধর্মী। শরীরের পিছন দিকটা পাতায় আটকিয়ে ঝুলে থাকে। সাধারনত মূককীট তৈরী হয় পাতার বেঁকে ঝুলে পড়া অংশের নীচের দিকে। মূককীটের বক্ষ অংশে একটা থ্যবড়া ঢিপির ওপর থেকে নীচের দিকে মুখ করা একটি লালচে গোলাপি রঙের কাঁটা দেখা যায়। শূককীটের পশ্চাৎবিন্দু থেকে পিঠের ওপর দিয়ে এই কাঁটা পর্যন্ত একটা রেখা দেখা যায়, হলুদ এবং লালচে গোলাপি আভাযুক্ত। একইভাবে আরও দুটো রেখা শরীরের পিছন বরাবর মাথায় পৌঁছেছে এবং এই রেখা বরাবর ছোট ছোট সরু কাঁটা দেখা যায়।
হরিয়ান ইউনিয়ন
হরিয়ান ইউনিয়ন বাংলাদেশের রাজশাহী বিভাগের রাজশাহী জেলার পবা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৩৬.।
পবা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ২৩,০৬২ একর (প্রায়) বা ৯৩.৩৩ বর্গকিলোমিটার। ইউনিয়নে মোট গৃহব্যবস্থাপনার সংখ্যা ৫,৯৫২টি।
হরিয়ান ইউনিয়ন ১৬ মৌজা/গ্রাম নিয়ে গঠিত। মৌজা সমুহ ১১টি প্রশাসনিক ওয়ার্ডে বিভক্ত। গ্রামসমূহ হলঃ২০১১ সালের আদমশুমারি অনুযায়ী হরিয়ান ইউনিয়নের মোট জনসংখ্যা ছিল ২৪,৫৬০ জন, যারা ৫,৯৫২টি পরিবারে বসবাস করে, যার মধ্যে পুরুষ হল ১২,৪৮৮ জন এবং নারী হল ১২,০৭২ জন। ৫-৯ বছর বয়সী মোট ২,৬৪৬ জন রয়েছে, এদের মধ্যে পুরুষ ১,৩১০ জন এবং মহিলা ১,৩৩৬ জন। ১০-১৪ বছর বয়সী মোট জনসংখ্যা ২,৬৩৫ জন, যার মধ্যে পুরুষ ১,৪৩৫ জন এবং মহিলা ১,২০০ জন। ১৮ এবং তদুর্ধে মোট জনসংখ্যা ১৫,৮৫৮ জন, পুরুষ ৭,৮৯৩ জন এবং মহিলা ৭,৯৬৫ জন।‌ ১৫-৪৯ বছর বয়সী মোট বিবাহিত মহিলা ৬,২৬৫ জন।
হরিয়ান ইউনিয়নে কলেজ
২টি, মাধ্যমিক বিদ্যালয় ২টি, নিম্ন মাধ্যমিক বিদ্যালয় ২টি, সরকারী প্রাথমিক বিদ্যালয় ৫টি এবং গড় স্বাক্ষরতা হার ৪৬.৭%। তার মধ্যে নারী শিক্ষার হার ৪৩.৪% এবং পুরুষ শিক্ষার হার ৪৯.৮%। এখানকার গুরুত্বপূর্ণ শিক্ষা প্রতিষ্ঠানের মধ্যেঃহরিয়ান ইউনিয়নের অর্থনীতি মূলত কৃষি নির্ভর।
পুঁজি পাচার
দেশ থেকে দেশের বাইরে অবৈধভাবে অর্থ-সম্পদ চলে যাওয়াকে অর্থনীতির ভাষায় পুঁজি পাচার বলা হয়। যতই দিন যাচ্ছে ততই বাংলাদেশ থেকে পুঁজি পাচার ক্রমাগত বৃদ্ধি পাচ্ছে। অনেক কারনেই পুঁজি পাচার হয়, তার মধ্যে হাতাশাজনক হলেও সত্যি বিনিয়োগ না হওয়ায় পুঁজিও পাচার হচ্ছে ।  উন্নয়নশীল দেশগুলোর মধ্যে ২০১২ সালে বাংলাদেশের অবস্থান ছিল ৫১তম। ২০১৩ সালে দাঁড়ায় ২৬তম। ২০০৪ থেকে ২০১৩ সাল পর্যন্ত গড়পড়তা পাচার হয়েছে ৫৫৮.৮ কোটি ডলার। একটি উন্নয়নশীল দেশের জন্য এই পরিমাণ অর্থ কোনোক্রমেই নগণ্য নয়। ২০০৪ থেকে ২০১৩ সাল পর্যন্ত দশ বছরে মোট পাচার হয়েছে ৫,৫৮৭.৭ কোটি ডলার।
ব্যাংক ঋণখেলাপিদের ওপর ২০১০ সালে প্রকাশিত আমার গবেষণাগ্রন্থ আ প্রোফাইল অব ব্যাংক লোন ডিফল্ট ইন দ্য প্রাইভেট সেক্টর ইন বাংলাদেশ-এ উপস্থাপিত বাংলাদেশের ১২৫টি ঋণখেলাপি প্রতিষ্ঠানের ওপর পরিচালিত জরিপের সংগৃহীত তথ্যে প্রমাণিত হয়েছে যে ওই সব প্রতিষ্ঠানের সংখ্যাগরিষ্ঠ মালিকেরা তাঁদের ব্যাংকঋণের একটা বড়সড় অংশ বিদেশে পাচার করে দিয়েছে।
২০১৩ সালে যে অর্থ পাচার হয়েছে সেই অর্থ দিয়ে বাংলাদেশের ৭টি গুরুত্বপূর্ণ খাতের উন্নয়নের জন্য যে ব্যয় ২০১৫-১৬ সালে ধার্য করা হয়েছে, তার সমান। ক্তরাষ্ট্রভিত্তিক আন্তর্জাতিক সংস্থা গ্লোব্যাল ফাইনান্সিয়াল ইন্টিগ্রিটি (জিএফআই) প্রকাশিত এক প্রতিবেদনে বলা হয়েছে, ১০ বছরে বাংলাদেশ থেকে ৪ লাখ ৪৬ হাজার কোটি টাকা পাচার হয়েছে, যা দেশের মোট জাতীয় বাজেটের দেড়গুণ। প্রতি বছর গড়ে পাচার হয়েছে ৪৪ হাজার ৬৪০ কোটি টাকা।
১৯৭৬ থেকে ২০১০ সালের মধ্যে – এর মধ্যে ২০০১ থেকে ২০১০ সময়কালে পাচারকৃত অর্থের পরিমাণ ছিল ৬৬০ কোটি ডলার (৫২ হাজার ৮০০ কোটি টাকা)।
এখন পর্যন্ত
সরকারের ভ্রান্ত নীতির কারণেই অর্থনীতির অনেক খাতেই ধস নেমেছে। যে দেশে অর্থনৈতিক কর্মকা- প্রায় স্থবির, যেখানে বিনিয়োগ অত্যন্ত মন্থর, সেখানেই টাকাওয়ালাদের উদ্বৃত্ত অর্থ বিদেশে পাচার হয়। যেখানে রাজনৈতিক অনিশ্চয়তা অন্যদিকে ভৌত অবকাঠামোর অনুপস্থিতি অথবা অপ্রতুল ভৌত অবকাঠামো, সেখানে অর্থ পাচার হয়। পাচারকারীদের মধ্যে রয়েছে, চোরাচালানিরা এবং দেশ থেকে বিদেশে পঁুজি পাচারকারী ব্যবসায়ী, গার্মেন্টস মালিক-শিল্পপতি, দুর্নীতিবাজ আমলা ও পুঁজি-লুটেরা রাজনীতিবিদেরা।
পাচার হওয়া অর্থের একটা বড় অংশ চলে যাচ্ছে সুইডেন, যুক্তরাষ্ট্র, কানাডা, অস্ট্রেলিয়া, ভারত, মালয়েশিয়া কিংবা সিঙ্গাপুরে।
ভিভান্তা বাই তাজ, বেকাল
ভিভান্তা বাই তাজ, বেকাল হল ভারতের কেরালাতে ২৬ একর স্থান জুড়ে অবস্থিত সমুদ্র সৈকতের নিকটবর্তী একটি মনোমুগ্ধকর হোটেল এবং রিসোর্ট। রিসোর্টটিতে ৭১ টি ভিলা রয়েছে।
রিসোর্টটি ভারতের কেরালা প্রদেশের বেকাল এর কাপিল বীচ এ অবস্থিত।
রিসোর্টটি টাটা গ্রুপ কর্তৃক ২০১০ সালের সেপ্টেম্বর মাসে প্রতিষ্ঠিত হয়। এটি মূলত টাটা গ্রুপ এর একটি সাবসিডিয়ারী দ্যা ইন্ডিয়ান হোটেলস কোম্পানী লিমিটেড এর একটি অংশ। রিসোর্টটি এমন একটি স্থানে প্রতিষ্ঠিত, যে স্থানটির ঐতিহাসিক গুরুত্ব রয়েছে। এটি বিখ্যাত বেকাল দূর্গের সন্নিকটে অবস্থিত, যে দূর্গটি ১৬শ শতকের প্রথমদিকে নির্মিত হয়েছে বলে ধারণা করা হয়। রিসোর্টটি হতে খুব সহজেই সমুদ্র সৈকতে প্রবেশ করা যায়।
ভিভান্তা বাই তাজ রিসোর্টটিতে অতিথিদের অবস্থানের জন্য যে ধরণের রূমগুলি রয়েছে, সেগুলো ==হল==রিসোর্টটি সমুদ্র সৈকতের নিকটবর্তী একটি অন্যতম মনোমুগ্ধকর পরিবেশে অবস্থিত। এখানে ৭১ টি ভিলা এবং রূম রয়েছে। এর মধ্য প্রাইভেট পুলসহ ৩২টি রূম এবং ৪ টি স্পা থিমড লাক্সারী ব্লিস স্যুইট এবং একটি অনন্য প্রেসিডেন্টশিয়াল নির্ভানা স্যুইট রয়েছে।
মনোমুগ্ধকর পরিবেশে অবস্থান এবং মানসম্মত সার্ভিসের ফলশ্রুতিতে রিসোর্টটি বিভিন্ন সময়ে অনেকগুলো পুরস্কার এবং স্বীকৃতি অর্জন করেছে। এগুলোর 
ইউএস ট্রাভেল এন্ড লেইসার আইটি লিস্ট ২০১২ এ অন্তর্ভূক্তি।
কন্ডে নাস্ট ট্রাভেলার ইউ কে এন্ড কন্ডে নাস্ট ট্রাভেলার রাশিয়া কর্তৃক বিশ্বের শীর্ষ ৬০ টি হোটেল এর মধ্যে হট লিস্ট ২০১২ এর মধ্যে অন্তর্ভূক্ত।
নিউ হোটেল আপার আপস্কেল ২০১২ এবং বেকালে একটি নতুন গন্তব্যস্থল তৈরির কারণে এইচআইসিএসএ(হোটেল ইনভেস্টমেন্ট কনফারেন্স সাউথ এশিয়া) কর্তৃক স্পেশাল ক্রিটিকস অ্যাওয়ার্ড।
আপার আপস্কেল সেগমেন্ট এ সেরা হোটেল এর জন্য সত্যে অ্যাওয়ার্ড।[
হাম্মাদিয়া হাই স্কুল
হাম্মাদিয়া হাই স্কুল (ইংরেজী: Hammadia High School) পুরান ঢাকার একটি বিদ্যালয়। যেখানে প্রথম শ্রেণি থেকে দশম শ্রেণি পর্যন্ত ছাত্রছাত্রীরা অধ্যায়ন করতে পারে।
এটি পুরাতন ঢাকার আরমানীটোলায় অবস্থিত।
এই বিদ্যালয়ে কিছু ছাত্র পরবর্তীতে বিখ্যাত হয়ে উঠেন। তাঁদের মধ্যে ওমর আলী উল্লেখযোগ্য।
বিদ্যালয়টির EIIN NUMBER: 108133